open-index/open-wikipedia-markdown huggingface dataset:
澳門15號巴士

**澳門15號巴士**係一條由澳門新福利公共汽車有限公司做緊，由海洋花園往返九澳村嘅巴士線。

## 背景
*1977年，澳巴前身「海島市公共汽車有限公司」開辦呢條線，初期編號為**2**號。
*1983年，更改編號為15號。
*1990年代，呢條線同澳巴14號（即澳巴前身海島市公共汽車有限公司1號巴士，1980年代改為14號巴士線）巴士線（氹仔-黑沙海灘）合併。
*2011年8月1號，呢條線改由新福利去做，班次亦增強到三十五分鐘一班。
*2013年3月26號起，配合路環北部石排灣公屋社區落成入伙，往返程兜入石排灣總站。
*2016年1月16號起，呢條線服務時間同班距作調整：
** 去九澳村方向：服務時間為朝早六點到晚黑七點，班距為三十到三十五分鐘
** 去海洋花園方向：服務時間為朝早六點四十五分到晚黑八點，班距為三十到三十五分鐘
* 2016年5月28號，「盧伯德圓形地」站位於迴旋處彎位同站點後端靠近路口，經考量行車安全，所以呢條線停靠「賽馬會-1」站後，取消停靠「盧伯德圓形地」站。
*2016年10月9號晚黑八點起，配合氹仔運動場圓形地同周邊道路恢復，本路線將還原原路線行駛，恢復停靠「黑橋/地堡街」站、「澳門運動場」站。
*2016年12月10號，為更清晰站點嘅位置，「連貫公路/威尼斯人」站改名為「連貫公路/巴黎人」站。
*2017年5月14號起，加開朝早五點半由九澳村開出嘅班次。
*2017年8月19號，去往海洋花園方向停完「黑沙海灘」站後，改為途經賈梅士大馬路並停靠「海蘭花園/黑沙」站，唔再停靠「黑沙青年旅舍」站。
*2017年12月20號，呢條線去九澳方向唔再停靠「路氹邊檢大樓-2」站（原名：路氹邊檢大樓），改停靠「路氹邊檢大樓-1」分流站；去海洋花園方向維持停靠「路氹邊檢大樓-2」站（原名：路氹邊檢大樓）。
*2018年10月27號，為明確巴士站位置同比巴士服務更符合市民出行需要，「蓮花圓形地-1」改名為「蓮花圓形地」
*2019年3月9號，為明確巴士站位置「亞利雅架前地/泉悅」站改名為「信虹花園」站。
*2019年12月28號，呢條線去程同回程方向新增停靠「柯維納馬路」站。
*2020年8月18號晏晝兩點半開始，因路氹邊檢大樓停用，停用「路氹邊檢大樓-1」站同「路氹邊檢大樓-2」站，來回都停靠「蓮花大橋」站。
*2021年1月9號開始，去海洋花園同黑沙海灘方向取消停靠「蓮花大橋」站點，去黑沙海灘方向新增停靠「蓮花路停車場」站點。
*喺九澳水庫郊野公園同九澳聖若瑟學校上車，唔使畀多一程車費。
*呢條線雖然設定喺九澳村為終點站，但由於九澳村內路面狹窄、陡峭多彎，而且係單線雙程行車，無辦法容納到巴士停泊，因此喺實際營運時以九澳聖母馬路嘅九澳聖若瑟學校為終點站。
*呢條線係唯一一條，可以從路環行駛到氹仔舊城區嘅路線。
順帶一提，1977年之前呢條線未獲編號，由路環利安巴士公司營辦，以英國Morris巴士行走，呢條線僅往返路環市區同九澳村。

## 用車
### 澳巴年代
日產Civilian小巴

### 新福利年代
*三菱Rosa

## 走線
### 車費
*全程車費：澳門幣六蚊。
*用澳門通全民卡，只係扣三蚊，其餘由政府畀。
*用澳門通學生卡，只係扣個半，其餘由政府畀。
*用澳門通長者卡，免費，由政府畀。
*用澳門通殘疾卡，免費，由政府畀。

### 服務

### 停站

## 攷

## 睇埋
*澳門巴士線一覽
*澳門巴士轉乘服務
*澳門巴士車費優惠計劃

## 拎
*澳門新福利公共汽車有限公司
李薇

**李薇**（，），香港親中派政治學者，而家係香港中文大學政治與行政學系助理教授。佢曾經捲入多項爭議，包括拾取路祭供品、支持《港版國安法》、同同事發生衝突、犯法用長者八達通卡等等。

## 早年生涯
李薇喺上海市出世，然後喺華東師範大學第二附屬中學同復旦大學政治系畢業。喺復旦大學攻讀碩士學位嘅時候，佢嘅論文題目係『中國經濟轉型期女性就業變遷的政治經濟學分析』。

之後2008年佢嚟到香港大學攻讀政治學博士學位，2013年攞到學位，博士論文題目係“Structural Change and the Relationship between Politicians and Bureaucrats-The Case of Hong Kong”，師從卜約翰。專門研究中國政治、社會政策嘅議題。

喺加入香港中文大學之前，佢曾經喺香港大學同埋中共上海市建設和交通工作委員會黨校工作。

## 爭議
佢自喺2014年喺中大任教開始後，就曾經捲入多宗爭議事件，同系內唔同同事發生衝突、拾取路祭貢品、違規使用八達通卡等等，而且面對批評同執法人員嘅時候，都以惡劣或者激動嘅態度回應。喺2020年8月佢接受香港獨立媒體訪問時，佢亦承認自己係言論出位搏續約。

### 拾取路祭供品自行食用
喺2020年9月，多個媒體報道，李薇喺Facebook呼籲香港市民響應中央政府政府嘅節約糧食政策，又透露自己將路祭食物帶返屋企食用，形容「美味」。有網民質疑佢嘅行為，李薇就反駁「我開心關你屁事」，而且言詞粗鄙，又無故牽扯到話網民被假新聞洗腦，仲話唔支持嘅人就係資本家幫兇。曾出席過李薇課堂嘅中大舊生岑敖暉就形容佢精神健康唔係好理想，而大律師陸偉雄就話，有啲情況會係拜祭者事後帶返屋企食用，未經主人同意而將供品據為己有，就可能干犯盜竊罪。隨後李薇接受香港獨立媒體訪問，更加建議記者撿拾水果製作果汁。

### 支持《港版國安法》同攻擊反對者
2020年6月，北京未經香港人同意訂立《港版國安法》，唔少香港人，包括中大政治與行政學系系內嘅一啲學生，都走出嚟反對。不過，李薇就極力支持，批評啲同學「無濟於事，浪費青春，縮短壽命」，又建議同學「不如先觀察，做些研究」，唔少學生回覆批評她無從港人身份去理解事件。而李薇之後喺接受香港獨立媒體訪問時，亦承認自己冇研究近期嘅社會運動（反送中同反對《港版國安法》）。

### 校內日常工作表現爭議
香港獨立媒體喺2020年9月報導，有唔少中大政治與行政學系，甚至係學系所屬社會科學院嘅人，都對李薇嘅言行有所爭議。報道提及，李薇曾經喺課堂點名批評系主任盧永鴻，話佢1年唔開足3班畀本科生，學校請佢係濫用公帑，對學生唔負責任，又攞自己同佢比，話自己勤力盡責，有學生就形容佢做法唐突。另外，佢亦曾經大鬧高層，上至社會科學院院長，下至普通行政人員都鬧過，甚至將職員鬧喊，間接迫到佢地要避走去另一間辦公室做嘢。

### 懷疑犯法用長者八達通
2021年1月17號，網上流傳一段疑似係李薇嘅女人，喺港鐵深水埗站因犯法使用長者八達通，被港鐵職員包圍。片入面個女人情緒激動，表示希望報警同不滿職員批評，同時聲稱「我用錯八達通」、話自己係「中文大學老師」，批判港鐵職員係資本家嘅走狗。港鐵後嚟，證實，佢喺被查飛嘅時候，開頭拒絕合作，之後港鐵報警，隨後向佢徵收附加費。中大學生會前會長張秀賢之後向傳媒證實，按佢上堂嗰陣對李薇嘅印象，涉事女子就係李薇。

而林夕之後喺《蘋果日報》討論包括呢次事件以內，關於李薇多次嘅爭議，形容佢潑婦罵街但並唔係黐線，而係黨奴病趁機發作。佢批評中大喺李薇失德嘅問題上無行動，又反問如果港大校委會輕輕鬆鬆就炒咗戴耀廷，中大有冇膽力魄力能力炒李薇。

## 參考
社會模擬遊戲

**社會模擬遊戲**（）係指模擬人之間嘅社會生活嘅生命模擬遊戲。例子有《模擬市民系列》（The Sims）。
何嘉柔

**何嘉柔**（，），花名**膠柔**，係香港社運人士，做過香港眾志常委。

2020年，何嘉柔同另外兩個社運人士黃莉莉、袁嘉蔚開咗個YouTube頻道「番號ABC」講性話題。

## 出面網頁
電子寵物

**電子寵物**（**digital pet**）顧名思義係以用電腦模擬嘅形式存在嘅寵物，呢啲寵物喺電子空間存在，會要求玩家好似真嘅寵物主人噉，照顧佢哋嘅各種所需，包括餵嘢食、沖涼、同佢哋玩以至係幫佢哋清理排泄物呀噉，務求確保隻寵物生活得健康舒服。有人指，電子寵物嘅過癮之處在於，玩家有得體驗養寵物得嚟又唔使應付養真寵物要應付嗰啲撈絞嘢。電子寵物嘅出名例子有他媽哥池，而廿一世紀嘅例子就有《任天狗》（Nintendogs）。

電子寵物可以算係一種生命模擬遊戲。

## 攷
上帝遊戲

**上帝遊戲**（）係生命模擬遊戲嘅一個子分類，指一隻生命模擬遊戲俾玩家喺大規模上控制遊戲嘅虛擬世界，好多時會俾玩家擁有好似上帝噉嘅力量或者俾啲模擬生物當係上帝噉嚟拜，例如喺《模擬市民系列》入面，玩家只要資金充足就可以任意添加或者攞走啲虛擬物品，改變玩緊嗰笪地嘅地形，甚至乎係殺死啲模擬人（例如特登韞住個模擬人喺間房入面唔俾佢食嘢，個模擬人餓到咁上下就會死）。《孢子》等嘅作品亦都俾人指屬於上帝遊戲嘅一個例子。
## 攷
乙女遊戲

**乙女遊戲**（**otome game**；**乙女ゲーム**）係一種戀愛模擬遊戲，俾玩家扮演一位女主角，可以有多個男主角做拍拖對象。
劉國富

**劉國富**（；），係中國填詞人、畫家。佢喺遼寧大學中文系畢業。

## 經歷
佢係中國美術家協會會員。

## 作品
*《周總理和咱歡渡潑水節》
*《絨花》

## 參考
Ivan Lee Espinosa

**Ivan Lee Espinosa**係菲律賓音樂總監、音樂製作人、鍵盤手。

## 經歷
佢出過鋼琴專輯《Bakit Ba Ikaw - Piano Cover》。

## 參考

## 出面網頁
*
*
*

類:菲律賓音樂製作人
紀元 (搞清楚)

**[[紀元]]**除咗係指曆法中嘅起算之年，仲可以係：

* 紀元 (天文學)
* 紀元 (音樂人)
* 紀元系列
紀元 (音樂人)

**紀元**（；），係中國結他手。佢喺北方工業大學畢業。

## 音樂作品
*《卡通對白》

## 參考
王娜娜

**王娜娜**（），係中國音樂製作人、作曲家。佢喺中國傳媒大學畢業。

## 經歷
2016年，佢為《26分貝》作曲。

## 參考
何兆華

**何兆華**（；），係香港作曲家。佢喺香港中文大學畢業。

## 經歷
佢喺香港電台主持過節目《維也納樂素描》、《風之歌系列》同《巴赫掠影》。

## 參考
王繼三

**王繼三**（），係臺灣音樂製作人。

## 經歷
2007年，佢憑住為迷路製作嘅《Blue in love》專輯入圍第18屆金曲獎最佳編曲人獎。

## 音樂作品
*《小草》

## 參考
白俄羅斯迫降客機事件

**白俄羅斯迫降客機事件**係指2021年5月23號，一架賴恩航空由雅典飛去維爾紐斯嘅客機飛過白羅斯上空嘅時候，俾白俄羅斯軍機強迫降落明斯克機場，並且捉走咗機上面兩個反對白俄羅斯政府嘅人。

賴恩航空總裁同埋歐盟政界都叫呢次事件做「國營劫機」。事發之後，歐洲好多國家都要求由本國出發嘅航班唔好路過白俄羅斯上空，而且唔准白俄羅斯國營航空公司嘅航機飛過自己嘅領空。事件亦令白俄羅斯同歐盟國家嘅關係迅速惡化，當中立陶宛同拉脫維亞仲踢走晒所有白俄羅斯外交人員。

## 航機
涉事客機係一架波音737-800，2017年投入服務，一直屬於賴恩航空。飛機嘅註冊編號喺2019年由愛爾蘭 EI-FZX 改做波蘭 SP-RSM。

事發當日，飛機飛嘅航線係 FR4978，朝早大約10點半喺希臘嘅首都雅典起飛，機上面有6個機組人員同126個乘客，原定下晝1點抵達立陶宛嘅首都維爾紐斯。

## 迫降
喺飛機經過白俄羅斯空域，飛到維爾紐斯以南45海里、明斯克以西90海里嘅時候，白俄羅斯航空管制話俾機長知，佢架機上面有「安全威脅」，指示飛機緊急降落明斯克機場，並且派咗架米格-29軍機「護航」。

飛機降落咗之後，白俄羅斯部隊搜查飛機上面所有人嘅行李。賴恩航空同埋白俄羅斯政府發言人都話搜唔出任何武器。大概七個鐘之後，飛機被放行，但係有至少一個白俄羅斯籍人士同埋四個俄羅斯籍人士（有啲報道話仲有一個希臘籍人士）冇跟架機繼續飛去維爾紐斯。

### 拉咗個記者
機上有兩個乘客俾白俄羅斯部隊捉咗落機，係一個白俄羅斯籍男記者同埋佢個俄羅斯籍女伴。個記者叫做羅文·帕塔些域治（），事發嗰陣廿七歲，營運白俄羅斯親反對派網媒 Nexta，自從2020年白俄羅斯總統選舉以嚟流亡立陶宛。佢個女伴叫蘇菲亞·沙皮加（Sofia Sapega），俄羅斯籍，事發嗰陣係維爾紐斯歐洲人文大學（European Humanities University）嘅學生。

## 參考
小行星10134

**小行星10134**，係太陽系小行星帶嘅一粒小行星，圍繞住太陽運轉。

## 參考資料

## 睇埋
*小行星一覽 (10001-11000)
沙盒遊戲

**沙盒遊戲**（；）係種電子遊戲類型。沙盒遊戲嘅定義有些少籠統：一般認為，沙盒遊戲最重要嘅特徵係極高嘅自由度，會畀玩家展現自己嘅創意；呢啲遊戲通常唔會指定玩家要達到咩特定嘅目標，又或者會畀玩家自由噉揀想要嘅目標，容許隻遊戲有高嘅創發遊戲性，等玩家攞住隻遊戲可以好似攞住件玩具噉，鍾意點玩就點玩。

舉例說明，喺 2000 年出嘅《模擬市民》（The Sims）就係隻經典嘅沙盒遊戲：喺呢隻遊戲裏面，玩家能夠控制一座虛構城市嘅市郊區，可以喺區內嘅地上面起屋，起完屋可以買各種傢俬嚟佈置家居；跟住玩家仲可以創建模擬人，擺啲模擬人落呢啲屋度並且控制模擬人嘅生活；隻遊戲好自由－玩家可以選擇悉心管理模擬人，等佢哋成家立室事業有成，但玩家又大可以特登破壞模擬人嘅生活，迫啲模擬人（例如）生活喺垃圾當中又得，甚至整死啲模擬人都得。好似《模擬市民》噉嘅作品喺 2000 年代初取得重大嘅成功，而到咗 2010 年左右，沙盒遊戲已經成為咗隻公認嘅電子遊戲類型。

喺 2020 年代，沙盒遊戲嘅諗頭吸引咗唔少遊戲設計工作者注意：有好多沙盒遊戲都好好賣－例如《做個創世神》（Minecraft）噉，呢隻遊戲受歡迎到微軟肯花費 25 億美金嘅高價嚟買起佢；同時，沙盒遊戲嘅製作成日都要創造有咁上下自主嘅虛擬世界，會想個世界啲 NPC 具有聰明嘅 AI，因而吸引咗電子遊戲 AI 方面嘅工作者對沙盒遊戲做研究。

## 定義

喺機制上，沙盒遊戲通常會有開放世界（open world）同創發遊戲性（emergent gameplay）－即係好似俾細路仔自由噉玩嘅沙盒一樣，例如《模擬市民系列》入面冇明確噉要求玩家達到某啲目的，而事實係，就算玩家特登折磨啲模擬人或者搞到佢哋人生失敗，玩家都唔會受到乜特別嘅懲罰。好多建造經營模擬遊戲同生命模擬遊戲都有類似嘅情況，所以同時又俾人歸類做沙盒遊戲。沙盒遊戲嘅出名例子有。
## 出名作品

*《做個創世神》（Minecraft）
*《模擬市民系列》（The Sims）
*《俠盜獵車手系列》（Grand Theft Auto）
*《看門狗系列》（Watch Dogs）
## 常見機制

## 人工智能

一隻沙盒遊戲入面好多時啲 NPC 會有高度自主嘅人工智能，呢啲人工智能識得喺個虛擬世界入面行動（去佢哋想去嘅地方或者做第啲唔受玩家影響嘅嘢），令玩家覺得自己真係好似置身喺一個真嘅世界入面噉，例如《俠盜獵車手系列》同《看門狗系列》都會涉及玩家控制遊戲嘅主角喺一個虛擬城市裏面冒險，而且啲城市入面嘅其他市民仲識「自己做自己嘢」－例如行去自己想去嘅地方或者喺餐廳坐低食嘢飲嘢，而响玩家做一啲會影響到佢哋嘅嘢（例如偷佢架車）嗰陣，佢哋會俾適當嘅反應（例如如果見到玩家偷佢架車，就叫差人幫手）。
## 簡史

## 睇埋
*電子遊戲類型一覽
*沙池
*創意

## 攷

## 拎
*Wide-Open Sandbox. *TV Tropes*.
The Best Of Shine

《**The Best Of Shine**》係香港組合Shine嘅一張新曲+精選，喺2004年9月18日推出。呢張亦係佢哋離開百代唱片之前最後一張唱片。

## 曲目
加查遊戲

**加查遊戲**（；，日羅轉寫係 ；），又譯做**抽卡遊戲**，係採用虛擬化「扭蛋」機制嘅電子遊戲，意思即係指隻遊戲俾玩家使一定量嘅錢，嚟隨機噉攞到一啲可以幫助玩家嘅嘢（例如係可以喺對局當中用嘅咭牌），例子可以睇吓虛擬抽獎盒。喺廿一世紀初嘅遊戲設計界，抽卡遊戲有相當嘅爭議性，例如好多人都覺得抽卡遊戲純粹係引玩家使錢嘅技倆。

## 睇埋
*電子遊戲搵錢方法

## 攷
恐怖遊戲

（）泛指採用恐怖美學嘅遊戲，好多時都會係生存遊戲（睇恐怖生存遊戲），例如《生化危機系列》就涉及玩家控制主角喺佈滿喪屍嘅環境下求存，不過都有啲恐怖遊戲屬第啲動作類型。

## 睇埋
*恐怖故仔
## 攷
放置遊戲

**放置遊戲**（，近似）係電子遊戲類型一種，指隻遊戲要求玩家做啲極度簡單嘅工作，簡單到玩家可以一路專心做第啲嘢一路搵隻手指撳部（例如）智能手機；好似《Cookie Clicker》就係一隻出喺手機上面嘅放置遊戲，淨係要求玩家係噉撳畫面上面一塊係噉喺度旋轉嘅虛擬大塊曲奇餅，每撳一吓都有細獎勵（更多嘅細塊虛擬曲奇餅），而呢啲細獎勵可以用嚟買虛擬嘢（例如生產細曲奇嘅工廠）。

## 睇埋
*電子遊戲類型一覽
## 引述
Cookie Clicker

《**Cookie Clicker**》係一隻單人網上同手機放置遊戲，要求玩家係噉撳畫面上面一塊係噉喺度旋轉嘅虛擬大塊曲奇餅，每撳一吓都有細獎勵（更多嘅細塊虛擬曲奇餅），而呢啲細獎勵可以用嚟買虛擬嘢（例如生產細曲奇嘅工廠）。

類:網上遊戲
類:網頁遊戲
類:Android遊戲
類:經營遊戲
Party game

，又有人叫或者，係指一種專門設計嚟俾一大班人（party）玩嘅遊戲。

## 電子遊戲

Party game 如果係電子遊戲，通常會有一大柞簡單嘅小遊戲（例如控制一個角色跑短跑），每個回合都隨機揀一個小遊戲俾啲玩家玩，而呢啲小遊戲多數都冇乜技術性（睇埋機率遊戲），所以啲玩家無論技術高低都有機會贏，方便一大班朋友一路有講有笑一路玩；例子可以睇吓《孖寶派對系列》（Mario Party）。

## 睇埋
*機率遊戲
## 參攷
孖寶聚會系列

**孖寶聚會系列**（）係任天堂嘅聚會遊戲系列。系列首作喺任天堂64度推出，至今有12個正傳作品。目前遊戲作品由NDcube製作。

## 系列遊戲一覽
;主要遊戲
#馬利奧派對（任天堂64）
#馬利奧派對2（任天堂64）
#馬利奧派對3（任天堂64）
#馬利奧派對4（Gamecube）
#馬利奧派對5（Gamecube）
#馬利奧派對6（Gamecube）
#馬利奧派對7（Gamecube）
#馬利奧派對8（Wii）
#馬利奧派對9（Wii）
#馬利奧派對10（WiiU）
#超級馬利奧派對（任天堂Switch）
#超級馬利奧派對 空前盛會（任天堂Switch）

;
;其他遊戲
*馬利奧派對Advance（GBA）
*瑪利奧派對DS（任天堂DS）
*馬利奧派對Island Tour（任天堂3DS）
*馬利奧派對Star Rush（任天堂3DS）
*馬利奧派對最佳100小遊戲（任天堂3DS）
*馬利奧派對超級巨星（任天堂Switch）

## 睇埋
*馬利奧系列
*孖寶兄弟
丁力祺

**丁力祺**（），本名**丁荷祺**，臺灣男演員，主要拍台灣嘅本土劇，早期係《台灣靈異事件》、《玫瑰瞳鈴眼》、《新玫瑰瞳鈴眼》班底演員。

## 演出
* 《金家好媳婦》
* 《台灣靈異事件》
* 《玫瑰瞳鈴眼》
* 《新玫瑰瞳鈴眼》
* 《甘味人生》
* 《一家人》

## 感情生活
丁立祺喺2020年11月《單身行不行》節目入面，透露自己曾經遇上一個恐怖情人，話佢佔有慾同控制慾好強，試圖溝通都無效，向佢提出分手就會以死相逼割脈，去到真係割脈後，連丁立祺話送上救護車都唔得。

## 碎料
丁立祺喺拍攝《金家好媳婦》嘅時候，同劇演員曾莞婷曾經喺網上分享同佢嘅合照，當時引起唔少騷動，從此丁立祺被冠上「本土劇彭于晏」嘅封號。

## 參考
黃俊雄 (星加坡)

**黃俊雄**（Elvin Ng，）係新加坡男演員，而家係新傳媒旗下嘅藝人。

## 經歷
### 早年生涯
喺接受權怡鳳談話性節目《權聽你說》嘅時候，佢話自己細個嗰陣就係一個怪人，個性內向，甚至有啲自閉傾向，所以演《破天網》嘅自閉症角色時特別有共鳴，後來佢仲做埋自閉症協會大使。另外佢又提到自己天生汗腺發達，成日成身汗，學校同學都用奇異嘅眼光望佢，搞到佢對自己冇嗮信心，久而久之開始有社交障礙。

黃俊雄喺新加坡國立大學讀書嗰陣，主修英國文學，一度諗過去做教授，但後來參加咗新傳媒嘅選星節目因而入行。佢拍嘅第一套劇係《活下去》，但佢話過自己當時佢表現好差，一度有心理陰影，對演戲產生恐懼症。

### 踏入娛樂圈後
2005年，佢喺大學畢業之後，正式加入新傳媒。喺第二套電視劇《愛情零度C》嘅時候，佢就已經做咗第一男主角。

從2006年開始，佢連續10年攞到《紅星大獎》『最受歡迎10大男藝人』。2017年，佢榮登紅星大獎嘅『超級紅星』寶座，當時係最年青嘅得獎者。

## 演出

### 電視劇（新傳媒）

### 辭演咗嘅作品
* 《太平紋身店》：套劇本來係香港ViuTV同新傳媒合作，但因為武漢肺炎關係，最後由ViuTV獨力製作，包括黃俊雄以內嘅新加坡演員都辭演咗。

## 獎項

## 事件
### 唔點名指控李沛旭欺凌引發新台兩地娛樂圈討論
喺2021年，黃俊雄喺電視節目《神秘嘉賓》嘅時候不點名話有一個台灣藝人欺凌佢，當時佢全程都被欺凌。黃俊雄話佢會做一啲唔專業嘅舉動，搞到佢分心，然後就好開心咁串佢話『你以為你是阿哥』，黃俊雄仲話對方講咗一啲唔尊重嘅說話，最後令佢忍無可忍大發脾氣，淚灑片場，一度驚動監製出面調解。後來媒體矛頭直指李沛旭。李沛旭就諷刺佢，恭喜黃俊雄『紅了一點』。後嚟媒體再追查，發現楊君偉亦曾經被李沛旭不禮貌對待，而李沛旭同一啲其他台灣演員嘅不和衝突亦再被提及。

## 參考
加拿大原住民

**加拿大原住民**係喺加拿大境內嘅美洲原住民，包括第一民族（）、因紐特人（）同人。諸如「印第安人」同「愛斯基摩人」等稱呼原住民嘅舊名，而家已經好少用，有啲人會覺得呢啲用詞帶貶義。

據2016年人口普查，加拿大嘅原住民人口有1,673,785（即全國人口嘅4.9%），當中有977,230第一民族人，587,545 人，同65,025因紐特人。

一個世紀白人政府對原住民嘅各種迫害：

西元一八七零年去到西元一九九六年，加拿大白人政府將原住民學童送去印弟安人寄宿學校，二零零五年開始，越黎越多證據表明原住民學童響印弟安人寄宿學校受到性虐待同其他肉體虐待.

## 參考
飲早茶群組

**飲早茶群組**，或者叫**飲茶群組**，係指喺武漢肺炎廣東疫情入面，懷疑因為有患者喺2021年5月喺廣州荔灣區幾間茶樓飲早茶而傳播武漢肺炎嘅一個感染者群組。截至5月28號，呢個群組入面共有14人確診患上武漢肺炎。

## 註
寵物小精靈隨樂拍

《**寵物小精靈隨樂拍**》（**Pokémon Snap**）係一隻寵物小精靈影相遊戲，玩影野生寵物小精靈嘅相。家下淨得任天堂64先至有得玩。

類:任天堂64遊戲
權怡鳳

**權怡鳳**係星加坡節目主持人，本身喺台灣出世同長大，1991年參加新加坡廣播局（新傳媒前身）主辦嘅主持訓練班並獲選為優秀學員。

## 部分主持節目
* 2019年：《古早味偵探》，《我是媒體人》，《線人3》，《我的明星是導遊》，《真情無障愛2019》，《才華橫溢出新秀》（戶外海選） 
* 2020年：《權聽你說》，《怡鳳和妹妹的廚房》 
* 2021年：《紅星大獎》

## 參演電影

* 1999年：《十二樓》
* 2009年：《大喜事》
* 2016年：《最佳夥伴》
* 2020年：《超磅名模》

## 攞過嘅獎項
權怡鳳亦係新加坡娛樂圈唯一榮獲6座主持獎座嘅藝人。
*2005年：《紅星大獎》最佳綜藝主持人 
* 2008年：第13屆亞洲電視大獎最佳主持人大獎 
* 2009年：華語主持群星會最佳主持人大獎 
* 2013年：《紅星大獎》最佳綜藝主持人

## 家庭
1998年，佢曾經同新加坡另一男藝人宏榮結婚，但因為性格不合而10年後分開。佢哋有一個女李凱馨，同樣都係藝人，而家喺中國發展。

## 參考
古早味偵探

《**古早味偵探**》（英文：Old Taste Detective）係新加坡新傳媒私人有限公司2019年嘅美食資訊類節目，由哇哇映畫製作，權怡鳳主持，合共有11集。節目主題係環繞新加坡一啲傳統美食最原始嘅味道。

## 參考
我們不碎

《**我們不碎**》（粵文意思：我哋唔碎）係香港組合ERROR主唱嘅歌，2019年10月21號發佈，亦係香港電視娛樂ViuTV處境劇《娛樂風雲》嘅片尾曲。首歌由謝浩文作曲、編曲同監製；周耀輝填詞。首歌係勵志主題，講到就算前路有幾艱難，只要團結面對就可以搞得掂。首歌亦係ERROR頭一隻正式獲派台嘅歌，三台都成功打入十大。
影相遊戲

**影相遊戲**（**photography game**）係電子遊戲類型，指玩影相嘅遊戲；喺呢啲遊戲當中，玩家會喺一個三維嘅空間裏面移動，並且會控制住一個鏡頭嚟影低環境入面嘅事物，呢啲遊戲可以好有挑戰性，例如要求玩家坐喺一架郁緊嘅火車上面影環境入面嘅物件，而且仲會為玩家影返嚟嘅相評分（按「影唔影到成件物件喺張相入面」等嘅基準嚟評）；例子可以睇吓玩影野生寵物小精靈嘅相嘅《寵物小精靈隨樂拍》（Pokémon Snap）。

## 攷
細路 (歌)

《**細路**》（；菲律賓話解**細路**，詳細啲跟性別嚟分就指**我個仔**或者**我個女**）係一隻他加祿話嘅歌。呢隻歌由菲律賓民歌歌手Freddie Aguilar去寫。呢隻歌係1978年馬尼拉大都會流行音樂節總決賽開場曲。其後呢隻歌喺國際度紅咗，被翻譯做27種文。歌詞講緊菲律賓家庭嘅價值觀。依家隻歌嘅版權係屬於Star Music。

## 翻唱
*譚詠麟《孩兒》，收錄喺《反斗星》專輯
*鍾鎮濤《你的影子》，收錄喺《我的夥伴》專輯
*徐小鳳《三分、七分》，收錄喺《徐小鳳全新歌集》專輯
*江蕙、陳子鴻《愛著啊》
*賈思樂，英文歌，以 Child(Anak)為題

## 參考資料

## 出面網頁
* Anak Epilog, youtube.com
認真遊戲

**認真遊戲**（）係指用嚟做娛樂以外嘅用途嘅電子遊戲。例如係飛行模擬器噉，喺一隻典型嘅飛行模擬器當中，玩家會控制揸架飛行機嘅機師，並且嘗試揸住自己部座機達成某啲任務－例如係要同第啲玩家或者電腦戰鬥（可以睇空戰模擬遊戲）、又可以係要好似競速遊戲噉同第啲玩家或者電腦鬥快；有好多飛行模擬器仲做到高度真實，模擬嗮一架飛機飛行嗰陣要諗嘅空氣動力學等嘅物理，真實到直頭俾人攞嚟做好多專業嘅用途，包括係幫手訓練新進嘅飛機師。

## 引咗
編程遊戲

（）係電子遊戲類型，指玩程式編寫嘅遊戲，例子可以睇吓俾玩家用組合語言（assembly language）寫程式嘅《人力資源機械》（Human Resource Machine）。
打字遊戲

**打字遊戲**（）係電子遊戲類型，指玩打字嘅遊戲，好多時係通過睇玩家打字嘅速度同準確度嚟評分。

## 睇埋
*速記
打字

**打字**（）係指一個人靠撳一啲掣嚟俾文字輸入落一部打字機、電腦或者任何有鍵盤嘅設備嗰度。時至今日，智能電話等機器嘅輕觸式熒幕，亦都可以用來打字。

## 速度搜狗输入法手写服

## 睇埋
*速記
*打字遊戲
廣告遊戲

**廣告遊戲**（**advergame**）係電子遊戲類型，指整嚟為咗幫一件產品做宣傳嘅遊戲，即係以電子遊戲形式存在嘅廣告；例如《百事超人》（Pepsiman；日文片假名：ペプシマン）就係一隻好出名嘅廣告遊戲，俾玩家控制百事超人一路全速衝刺一路執環境入面嘅一權權百事可樂，有遊戲性得嚟又明顯有宣傳成份。
## 攷
百事超人

《**百事超人**》（；）係一隻好出名嘅廣告遊戲，1999年3月4好出版，原理係俾玩家控制百事超人一路全速衝刺一路執環境入面嘅一權權百事可樂。
教育遊戲

**教育遊戲**（）係指用嚟做教育用途嘅電子遊戲。例如係飛行模擬器噉，喺一隻典型嘅飛行模擬器當中，玩家會控制揸架飛行機嘅機師，並且嘗試揸住自己部座機達成某啲任務－例如係要同第啲玩家或者電腦戰鬥（可以睇空戰模擬遊戲）、又可以係要好似競速遊戲噉同第啲玩家或者電腦鬥快；有好多飛行模擬器仲做到高度真實，模擬嗮一架飛機飛行嗰陣要諗嘅空氣動力學等嘅物理，真實到直頭俾人攞嚟做好多專業嘅用途，包括係幫手訓練新進嘅飛機師。
## 睇埋
*心流體驗
*遊戲化
## 攷
健身遊戲

**健身遊戲**（**fitness game** / **exergaming**）係電子遊戲類型，指帶引玩家健身嘅遊戲，例如係《Wii Fit》健身遊戲主要需要遊戲機載體嘅配合，所以唔係隻隻遊戲機都有類似遊戲。

## 參考
MUD

（全寫：）係電子遊戲類型，俾一大班玩家一齊喺一個虛擬世界冒險，不過主要係以文字形式進行，所以盲人玩亦冇問題。

## 睇埋
*大型多人網上遊戲
娥世代

《**娥世代**》係香港組合B2嘅第3張唱片，喺2002年1月推出。6月嘅時候仲出咗台灣版，不過個曲目次序有重新排過。呢張亦都係佢哋以組合形式推出嘅最後一隻碟。

## 曲目
Transition

《**Transition**》係香港歌手陳冠希嘅第6張唱片，亦都係佢第2張國語唱片，喺2002年8月29日推出。

## 曲目
上床

**上床**一詞意思包括：
*爬到（睡）床上面，同字面無義；往往係「上床睏覺」一部分。
*造愛，皆因經常發生喺（睡）床上面。
說散就散

《**說散就散**》係由張楚翹作詞，伍樂城作曲，JC演唱。

## 翻唱
*袁婭維
*李聖傑
*趙紫諾

## 參考
父親的草原母親的河

《**父親的草原母親的河**》係由席慕蓉填詞，烏蘭托嘎作曲，德德瑪演唱。

## 參考
吳村 (導演)

**吳村**，係中國導演、填詞人。

## 作品
### 影視作品
*《桃色新聞》
*《恐怖之夜》
*《四千金》

### 填詞作品
*《玫瑰玫瑰我愛你》

## 參考
吳村

**吳村**可以係：

*吳村 (導演)
*吳村 (臨汾市)
*吳村 (上饒市)
*吳村 (曲阜市)
*吳村 (輝縣市)
王梓赫

**王梓赫**（原名**王熙頤**），係中國填詞人、音樂製作人。

## 作品
*《影子》

## 參考
烏蘭托嘎

**烏蘭托嘎**，係中國作曲家、

## 音樂作品
*《天邊》
*《父親的草原母親的河》

## 參考
好聲好戲

《**好聲好戲**》（）係香港電視廣播有限公司嘅真人騷節目，總共有兩輯，每輯節目入面有12位無綫藝員進行配音比試。第一輯由阮兆祥、賴慰玲做主持，喺2021年5月3號到5月28號香港時間逢禮拜一到五22:30到23:00喺翡翠台播；第二輯由阮兆祥、馮盈盈做主持，喺2022年8月29號到9月21號香港時間逢禮拜一到三同一時段播，決賽喺9月24號禮拜六 22:05-23:00播。

## 評判團同旁聽生
### 第一輯

### 第二輯

## 參賽者
### 第一輯

### 第二輯

## 衍生配音作品
*參與第一屆《好聲好戲》嘅大部份幕前藝人同配音員，獲安排為電影《侏羅紀世界》重新配音，喺2021年6月6號禮拜日晚20:35-23:05喺翡翠台播出。
*參與第二屆《好聲好戲》嘅大部份幕前藝人同配音員，獲安排為電影《蜘蛛俠：不戰無歸》重新配音，喺2022年10月15號禮拜六晚20:30-23:45喺翡翠台播出。

## 賽果爭議
第二輯第二組比賽入面，參賽者吳幸美喺頭兩回合成績遙遙領先，只係到最後一個回合有小失準，但最後只係得汪明荃同專業評判投吳幸美晉級，另外三位評判就投畀另一參賽者樊亦敏，最後樊亦敏成功晉級，而吳幸美就被淘汰，觀眾認為評判太過睇重第三回合，而忽視咗頭兩回合嘅表現。而最終樊亦敏喺決賽贏到冠軍。

## 睇埋
*《聲級學堂》

## 參考

## 出面網頁
*好聲好戲 - 主頁 - tvb.com
*好聲好戲 (Sr.2) - 主頁 - tvb.com
執屍

**執屍**可以指：
*（原本意思）收拾被遺棄嘅死屍。
*（借喻意思）帶走不省人事，尤其是醉酒嘅人，然後性侵犯。

## 攷
我心常自在

《**我心常自在**》係由李曉東填詞、作曲同演唱。

## 簡介
呢隻歌喺《歌手2018》突圍賽首唱。

## 創作一覽

## 參考
簡慕華

**簡慕華**（英文：**Rachel Kan**，），係香港女演員，2000年參選香港小姐後加入無綫電視，演出過好多劇集，2017年離開無綫。

## 演出

### 電視劇（ViuTV）
*2021年：《大叔的愛》 飾 袁慧珠（Francesca）
*2022年：《940920》 飾 余淑華
*2022年：《百萬同居計劃》 飾 霍美玲
康子妮

**康子妮，**現名**康滎舫**（英文：**Lily Hong**，），係香港女演員同節目主持，2000年出道，加入咗無綫電視參演劇集同主持節目，2007年離開無綫。佢前夫係藝人林曉峰。

## 演出

### 電視節目（ViuTV）
*2021年：《中女唔易做》第6-10集演出
*2022年：《Auntie妳好》第25集嘉賓
朱薰

**朱薰**（原名**吳佩賢**，，）係香港商業電台叱咤903嘅廣播節目主持，2003年出道。

## 演出

### 電視節目（ViuTV）
*2017年：《闔家學術常識問答比賽》（第一輯）主持
*2018年：《闔家學術常識問答比賽》（第二輯）主持
*2019年：《闔家學術常識問答比賽》（第三輯）主持
*2021年：《中女唔易做》第11-15集演出
*2022年：《天生食材必有用》 第2集嘉賓
*2023年：《豆釘遊學團》主持

### 電台節目（商業電台）
*《知薰E》
*《兒童適宜》

## 出面網頁
* 朱薰｜DJ主持｜商業電台 881903
* 
* 
* 
*
林善

**林善**（英文：**Jeffrey Lam**，），係香港男演員，憑住出道作2019年電影《G殺》，入圍香港電影金像獎嘅「最佳新演員」提名，2021年頭一次拍電視劇。

## 演出
### 電影
*2019年：《G殺》 飾 傅以泰
*2022年：《正義迴廊》飾 高思鈞

### 電視劇（ViuTV）
*2021年：《冥冥之中》 飾 何志武

### 電視節目（ViuTV）
*2024年：《電影夢遊》第13集嘉賓

## 導演
### 鮮浪潮國際短片節
*《終》第11屆鮮浪潮國際短片節( 學生組 )

### 香港電台
* 2021年：《看見．聽不見》

### 電影
* 2025年：《不赦之罪》
阮德鏘

**阮德鏘**（，）係香港電台廣播節目主持人。佢亞爸亞媽分別係粵劇演員阮兆輝同尹飛燕。佢老婆係演員林司敏。

## 演出

### 電視劇（ViuTV）
*2022年：《冥冥之中》 飾 老徐
*2025年：《三命》 飾 林貫勤（中年）
*2025年：《光明大押》 飾 錢老闆

### 電影
*2024年：《邪Mall》

## 出面網頁

* 香港電台網站
冬蔭

**冬蔭**，又叫**泰式酸辣湯**，係泰國一種湯嘅類型，以加咗蝦嘅冬蔭功做咗最出名嘅代表。冬蔭主要由南薑、酸子、香茅、青檸、辣椒同埋魚露調製而成，亦可以按個人喜好加椰奶或者花奶。
芒果糯米飯

**芒果糯米飯**係種泰國甜品，用芒果肉配搭甜嘅糯米飯，面頭淋上椰漿。

糯米飯亦可以改用黑糯米，整成**芒果黑糯米**。
醉貓炒河

**醉貓炒河**，係種泰國嘢食，配料比較隨意，但通常都會用魚露、辣醬同九層塔去炒河粉，亦可以將炒河粉替換成炒麵甚至炒飯。

醉貓炒河呢個名嘅由來有唔同解釋，有話起源自有個廚師飲醉酒求其炒出嚟，亦有話專門係煮畀醉咗嘅人食。

## 睇埋
*泰式炒河
勝獅啤酒

**勝獅啤酒**（**Singha**）係個泰國啤酒牌子，1933年創立，係當地頭一個本土啤酒品牌牌子，嘜頭用咗獅子。
何琪

**何琪**（），係中國音樂製作人。

## 經歷
2015年，佢做過北京國際田聯世界田徑錦標賽開幕式嘅音樂總監。

## 參考
泰式炒貴刁

**泰式炒貴刁**，又叫**泰式炒金邊粉**，係種泰國嘢食，通常用到河粉（或者金邊粉）配搭蝦、芽菜同雞蛋炒成。
## 睇埋
*炒貴刁
*泰式炒河
颱風派比安 (2006年)

**颱風派比安**（，國際編號：**0606**，聯合颱風警報中心：**07W**，菲律賓大氣地球物理和天文服務管理局：**Henry**）係2006年太平洋颱風季第6個被命名嘅熱帶氣旋。「派比安」一名由泰國提供，係泰國神話入面嘅雨神。
安棟

**安棟**，係中國音樂製作人、作曲家。佢喺上海音樂學院畢業。

## 參考

## 出面網頁
*
B6 (音樂人)

**B6**（原名**樓南立**；）係中國電子音樂家，音樂製作人同平面設計師。2008年，佢出咗專輯《Post Haze》。

## 參考

## 出面網頁
* 
* B6的MySpace
* Neocha的官方網站
宋思衡

**宋思衡**（），係中國鋼琴家、音樂製作人。

## 音樂作品
;專輯
*《疫情音樂日記》

## 參考

## 出面網頁
*
帶上我

《**帶上我**》係中國歌手李歐出嘅第一張專輯。喺2010年9月14號由北京三咖文化傳媒發行。

## 簡介
呢張專輯收錄咗10隻歌。

## 曲目

## 參考

## 出面網頁
*
從頭再來 (崔健嘅歌)

《**從頭再來**》係由崔健填詞，作曲同演唱。呢隻歌收錄喺《新長征路上的搖滾》專輯。

## 翻唱
*騰格爾

## 參考
李歐

**李歐**（），係中國男歌手。

## 經歷
2016年，佢出咗單曲《努力的活着》。2019年，佢出咗《帶上我》專輯。

## 參考
祁岩峰

**祁岩峰**（），係中國作曲家、音樂製作人。

## 經歷
佢寫過《國家寶藏》嘅主題曲《仙才嘆》。

## 抄襲爭議
2015年專輯《魔法鋼琴師之光與暗的樂章》着指稱抄襲Revo。

2022年春晚歌曲《当「神兽」遇見神兽》（唱：阿雲嘎、楊恩又等）着指稱抄襲初音未來《Freely tomorrow》（作者：Mitchie M）。

## 攷

## 出面網頁
*
畢赫宸

**畢赫宸**（），係中國音樂製作人、結他手。佢喺中央音樂學院畢業。

## 參考

## 出面網頁
*
陳詩牧

**陳詩牧**（），係中國音樂製作人、作曲家。佢喺四川音樂學院畢業。

## 音樂作品
*《梅香如故》（詞曲、監製）

## 參考
妹妹你大膽地往前走

《**妹妹你大膽地往前走**》係由莫言填詞，趙季平作曲，張藝謀同姜文演唱。

## 簡介

## 參考
黃就是黃

《**黃就是黃**》係中國歌手騰格爾出嘅專輯。

## 簡介
呢隻碟收錄咗11隻歌。

## 曲目
#東方駱駝
#蒼狼大地
#唱給黃河聽
#西部恍惚惚
#其實你也明白我好
#三毛
#我的興安嶺
#桑丹呼仁
#我們走在大路上
#黃就是黃
#回家 

## 參考
陳偉

**陳偉**可以係：

*陳偉 (音樂人)
*陳偉 (上海足球員)
*陳偉 (棗莊市委書記)
*陳偉 (平涼市委書記)
Andrew Cedar

**Andrew Cedar**，係美國詞曲作家。

## 音樂作品
*《See You Again》

## 參考

## 出面網頁
*
*
Josh Hardy

**Josh Hardy**，係紐西蘭詞曲作家、音樂製作人。

## 音樂作品
*《Sunglasses》（細碟）
*《See You Again》（詞曲）

## 參考

## 出面網頁
*
Phoebe Cockburn

**Phoebe Cockburn**（本名**Phoebe Louise Cockburn**）係澳洲詞曲作家。

## 音樂作品
*《See You Again》

## 參考

## 出面網頁
*
併購

**併購**，意思係**合併與收購**（Mergers and acquisitions，縮寫 **M&A**），係策略管理、企業財務同埋管理嘅術語，指一啲唔通過開子公司或者合資公司嘅方式，而係通過購買、售賣、拆分同埋合併唔同公司或者類似嘅實體，以幫助企業喺自己嘅其領域、行業或者產地等方面快速成長。

實際操作上，「合併」同埋「收購」之間嘅區別越來越細。會計上喺國際財務報導準則第三號公報-企業合併，對於企業併購有更明確嘅定義。企業合併係收購者對一個或多個企業攞到控制權嘅交易或其他事項。呢啲交易有時稱為真實合併或者對等合併，呢啲名詞亦喺國際財務報導準則中所稱企業合併嘅範圍入面。

## 參考
政黨合併

**政黨合併**，一般係指兩個政黨，基於理念或者選舉策略問題，合併成一個更大嘅政黨。有時亦有啲細黨會因為生存空間問題，面臨政治影響力消失或邊緣化，選擇同其他政黨合併。

喺合併之前，有啲政黨會先組成選舉聯盟，另外喺合併嘅過程，有時原有政黨會有啲人唔同意合併，另立門戶或繼承原有政黨嘅招牌。另外，合併後有時會由於理念同權力分佈問題，有時合併後政黨會傳出不和，甚至係分裂。

## 例子

## 參考


類:政黨
謝志偉

**謝志偉**可以係指：
*謝志偉 (香港)：前香港浸會大學校長
*謝廷駿：原名謝志偉，喺馬尼拉人質事件入面被挾持犧牲嘅領隊
*謝志偉 (台灣)：台灣外交官
謝志偉 (香港)

**謝志偉**（，），喺澳門出世，係香港浸會大學前校長，喺2001年退休；之後出任澳門大學校董會主席同澳門政府可持續發展策略研究中心主任至今；佢亦係國際世界宣明會中國區事工主席。

## 個人榮譽
### 勳銜​
*  太平紳士（1977年12月1號）
*  大英帝國官佐勳章 (OBE)（1986年）
*  大英帝國司令勳章 (CBE)（1991年）
*  金紫荊星章（1998年）
*  教育功績勳章（2014年）

### 榮譽博士銜
*  香港中文大學榮譽社會科學博士（1986年）
*  香港科技大學榮譽法學博士（1997年）
*  香港浸會大學榮譽人文學博士（2001年）
*  香港公開大學榮譽社會科學博士（2008年）
*  榮譽法學博士（2010年）
*  香港教育學院榮譽社會科學博士（2015年）
*  澳門大學榮譽社會科學博士（2016年）

## 睇埋
* 香港特別行政區第一屆政府推選委員會

## 攷

類:香港大專院校校長
類:澳門大學榮譽博士
類:香港教育大學榮譽博士

類:香港浸會大學榮譽博士
類:香港科技大學榮譽博士
類:香港中文大學榮譽博士
類:前全國政協委員
類:前香港立法局議員
類:前香港行政局議員

志偉
小行星10163

**小行星10163**，係太陽系小行星帶嘅一粒小行星，圍繞住太陽運轉。

## 參考資料

## 睇埋
*小行星一覽 (10001-11000)
謝志偉 (台灣)

**謝志偉**（英文：****，），台灣外省人第二代，原籍廣東汕頭，喺基隆出世，台灣學者同政治人物。

佢喺德國波鴻魯爾大學攞到德國文學博士，之後做過東吳大學德文系專任教授，專長領域係德語文學專題研究、文學與社會、母題研究、性別研究。佢曾經做過行政院新聞局局長，2005年做過台灣駐德代表、2016年8月31號上任代表，對國內使用大使頭銜。

## 早年經歷
謝志偉喺基隆市出世，先後喺臺灣板橋中學同埋東吳大學德國文化學系畢業，佢喺1980年入伍當兵，服預官役，直到1982年5月退伍。同年謝志偉以第一名考到德國學術交流總署獎學金，去咗德國留學。佢曾經自述自己喺德國留學五年期間發現自己對台灣歷史、政治、社會毫無瞭解，所以想建立起自己嘅「臺灣認同與意識」，開始學台語、台灣歷史同埋文化，同埋解構佢過去對中國國民黨嘅忠誠，佢亦曾經形容喺呢個過程入面，話自己由深藍（親國民黨）走向深綠（親民進黨）。去到1987年7月，謝志偉攞到德國波鴻魯爾大學（Ruhr-Universität Bochum; RUB）德國文學博士學位。

## 家庭
謝志偉嘅爸爸係來自廣東汕頭移民臺灣嘅船員，識講流利嘅粵語、上海話，識少少日文同英文；媽媽係臺灣高雄人。

謝志偉已婚，太太係王齡慧，有兩個女。

## 部份言論
### 香港逃犯條例爭議期間
佢喺爭議入面支持香港人，形容示威者係捍衛緊曾擁有但被中共剝奪嘅自由，又話香港年輕嘅抗爭者係代表人類嘅尊嚴同魔鬼嘅邪惡對抗。
### 指控中國外交官惡霸行徑
喺2021年5月，謝志偉喺Facebook透露，佢曾經受到德國柏林一名重量級文化人士邀請出席一場藝術活動，但中國得知謝志偉要出席嘅時候，威脅主辦方要將謝原本嘅貴賓席位讓畀中國代表，甚至要求台灣代表唔可以坐得太接近佢哋。當時活動嘅主席已經提出讓步，話讓自己嘅位畀中國代表，但中國代表仍然唔肯接受，甚至威脅或如果唔就範，中國團會整團缺席。謝志偉之後又話，中共政權為咗打擊台灣，乜嘢「死人骨頭阿代誌」都做得得出，連國際海洋法庭嘅判決都會同你講只係一張紙，更何況係武漢肺炎疫苗或者商業合約。

## 參考
阿帕盧薩馬

**阿帕盧薩馬**（）係種原產自美國嘅馬品種，特徵係皮毛上面有一大笪斑點圖案。
利皮贊馬

**利皮贊馬**（）係種由歐洲哈布斯堡貴族配種出嚟嘅馬品種，亦係奧地利維也納嘅西班牙騎術學校用到嘅馬。
摩根馬

**摩根馬**（）係種由美國培育出嚟嘅馬品種，好多用途都用得，可以做馬車、就噉畀人騎，又可以做戰馬。
巴洛米諾馬

**巴洛米諾馬**（），或者譯**帕洛米諾馬**，係泛指有金黃色毛皮嘅馬，由奶色毛皮嘅馬同栗色毛皮嘅馬混種出嚟。
美洲奎特馬

**美洲奎特馬**（），簡稱**奎特馬**（），係種由美國培育出嚟嘅馬品種，擅長跑短途，個名「奎特」（Quarter）嘅意思就係四分一哩。
賽馬車

**賽馬車**（）係種風行北美、歐洲同澳紐嘅競技運動，屬賽馬嘅變種，比賽嘅馬會拉住一架兩個轆嘅馬車，騎師就坐喺馬車上面控制住隻馬。

喺美國，賽馬車多數都會用標準馬嘅馬種。
純種馬

**純種馬**（）係賽馬運動入面，指一種由英國培育出嚟嘅馬品種，專門畀賽馬用，定義同遺傳學上「純種嘅馬」唔一樣。
10203號小行星

**10203號小行星**，係太陽系小行星帶嘅一粒小行星，圍繞住太陽運轉。

## 參考資料

## 睇埋
*小行星一覽 (10001-11000)
Dream SMP

**Dream SMP**，係一個喺Minecraft私人伺服器，2020年創立，創辦人係Dream同GeorgeNotFound，因為武漢肺炎大爆發期間YouTuber廣泛合作嘅風氣而出咗名。唔少明星YouTuber喺伺服器出現，並且牽起長期嘅風波同打鬥，喺YouTube同埋Twitch直播吸引到好多觀眾。

## 班底
### Dream
**Dream**（直譯：夢），身份不明，係美國人，1999年出世，身世冇公開，直到2022年7月之前都冇喺影片到騷過自己個樣。

佢有注意力缺乏症。2021年嘅時候住喺佛羅里達州奧蘭多。

佢喺2019年出第一條YouTube影片。直至2022年9月中，Dream嘅主要 YouTube頻道上擁有3000萬訂閱。

### GeorgeNotFound
**GeorgeNotFound**（直譯：佐治搵唔到），本名**佐治亨利大衛臣**（英文：George Henry Davidson），係英國人。

佢係一名色盲人士，上咗大學攞咗電腦科學學位。

佢喺2019年出第一條YouTube影片。直至2021年9月中，GeorgeNotFound嘅主要 YouTube頻道上擁有951萬訂閱。

## 台風
Dream SMP呢個Minecraft伺服器大概喺2020年4至5月創立，只有收到邀請嘅玩家先可以加入。其他人可以上YouTube或者Twitch睇直播。呢個台因為武漢肺炎大爆發期間YouTuber廣泛合作嘅風氣而出咗名。高峰嘅時候有數以十萬計觀眾睇佢哋直播。

佢哋擅長用Minecraft嘅遊戲功能嚟敍事，做到好似記錄片噉嘅效果。

## 歷史
### TommyInnit出現前時期
TommyInnit出現前嘅時期過得好平靜。

2020年4月24號，Dream同GeorgeNotFound開咗Dream SMP呢個伺服器，係畀一班朋友玩嘅伺服器。開伺服器冇耐，Callahan同Sapnap加入咗伺服器。

2020年4月28號，Awesamdude同ItsAlyssa加入咗伺服器。

2020年5月8號，Ponk加入咗伺服器。

2020年5月10號，BadBoyHalo加入咗伺服器。

2020年7月4號，TommyInnit加入咗伺服器。

## 專家嘅反應
《Wired》雜誌嘅Cecilia D'Anastasio將佢比作舞台劇，將佢描述為「權術政治劇」。呢道嘅內容係即興嘅，除非係主線情節，佢事先有劇本。

## 註

## 出面網頁
* GeorgeNotFound Wikitubia
* Dream Wikitubia
* Dream SMP Wiki
碧琪 (俚語)

**碧琪**（英文：Becky）係美國等英語國家民眾使用嘅貶稱，通常係指一個鍾意星巴克同Ugg靴，同時對種族同社會問題一無所知嘅白人少女。

喺2019年，字典出版商Merriam Webster就喺自己嘅出版嗰度話呢個字逐漸成為日常會用嘅一個詞語，特別係用呢形容對自己嘅特權同偏見無知嘅白人女性。英文俚語『凱倫』亦有差唔多意思，但就用嚟形容年紀比較大嘅白人女性。

## 參考
碧琪

**碧琪**（**Becky**）可以係：
*宋碧琪（Becky Song），澳門立法會議員
*林碧琪（Becky Lam），香港女演員
*李璧琦（Becky Lee），香港女藝人
*碧琪 (俚語)
2020–21年歐洲聯賽冠軍盃

**2020–21年歐洲聯賽冠軍盃**係第29屆歐洲聯賽冠軍盃，亦係歐洲足協主辦嘅第66屆頂級球會賽事。

決賽原本定喺土耳其伊斯坦堡嘅阿塔圖克奧林匹克運動場舉行，但係因為英國防疫規定，今屆賽事嘅決賽移師到葡萄牙波圖嘅火龍球場舉行，並開放兩隊各可以有6,000位球迷入場。最後英格蘭嘅車路士捧盃。

## 分組賽隊伍

## 賽事
### 分組賽
#### A組

#### B組

#### C組

#### D組

#### E組

#### F組

#### G組

#### H組

### 淘汰賽

#### 十六強賽

|}

#### 半準決賽

|}

#### 準決賽

|}

#### 決賽

## 參考


## 出面網頁
*官方網站
Time 1894-2003

《**Time 1894-2003**》係臺灣歌手黃大煒出嘅專輯。喺2003年5月20號發行。

## 簡介
呢隻碟收錄咗14隻歌。

## 曲目
#我的世界
#背 影
#冷肩膀
#同進同出
#怕…愛
#光源
#說…錯
#妳把我灌醉
#讓每個人都心碎
#序曲
#龍 族
#美麗新世界
#黃海血戰
#終曲

## 參考
我變了我沒變

《**我變了我沒變**》係由小柯填詞同作曲，楊宗緯演唱。呢隻歌喺2015年5月13號由樂之雲文化以單曲形式發行。隻歌亦係微電影《京東12年》嘅主題曲。

## 參考

## 出面網頁
*
晚清粵語

**晚清粵語**一般係指19世紀以降到19世紀末或者20世紀初嘅啲粵語。晚清粵語好多時係指有記錄比較多嘅珠三角廣府話（廣州話、順德話、香山話、老澳門話等等）；同時期嘅記錄仲有記晚清四邑話（新會話、台山話）、東莞話、與及晚清東京灣商貿白話（又「中越邊境粵語」）。另外仲有一啲零星嘅記錄關於一啲其他嘅粵語方言，譬如老北海粵語。

晚清嘅廣州話係晚清粵語嘅研究重點之一，因爲廣州嘅開埠同埋人員流動令到廣州話音系喺呢個時期嘅嗰啲記錄入便發生有比較大嘅歷時音變。

## 考
錫蘭·勒孔特

**錫蘭·勒孔特**（；1999年8月10號出世），網名錫蘭Ceylan，簡稱錫蘭，中比混血，職業影片創作者、YouTuber、Twitch直播夥伴、前bilibili知名up主、D Nation成員、創始人，通常居住喺上海同埋布魯塞爾，因為經常發表關於中國互聯網上種種亂象嘅個人見解而受到關注**。**

## 參考來源
燈光控制系統

**燈光控制系統**（**Lighting control system**）係套識得控制燈嘅開閂同調光調暗嘅智能系統，可以根據時間、感應週圍環境情況或者預先定好嘅指令去控制，達到慳電嘅效果。
## 睇埋
*智能家居
Cream

**Cream**係香港樂壇三人女子組合。2004年成立，當時3位成員盧嘉寶（Carpo）、陳曉彤（Hilda）及李蘊（Renee）分別只得12歲、10歲及13歲。2007年解散。

類:香港女子歌唱組合
E-Kids

**E-Kids**係香港樂壇嘅三人男子組合。2002年成立。初期成員係包括阮民安（Tommy）、林詠倫（Alan）同埋郁禮賢（Tim/Kasa）。2004年，郁禮賢離開E-kids獨立發展。後來加入咗林中定（Nick）。2006年解散。
Krusty

**Krusty**係香港樂壇二人女子組合。由張詠恩（Jan）同埋活己嵐（Chucky）2005年組成。

## 專輯
# Hello Krusty

## 出面網頁
Bliss (香港樂隊)

**Bliss**係香港樂壇二人男子組合。成員係Oscar同埋古馳。2004年出咗一張EP《We Are》。呢個組合已經解散，2026年重組出歌《大細路》。
EO2

**EO2**係香港四人跳唱組合。由謝凱榮（Eric）、彭懷安（Eddie）、洪智傑（Osman）、王志安（Otto）喺1999年組成。2013年解散。
Supper Moment

**Supper Moment**係香港嘅一支流行樂隊，2006年8月成立。成員有主音同結他手陳仕燊（Sunny）、貝斯手張祖光（CK）、結他手梁燿鵬（Martin）同埋鼓手陳鴻達（Hugh）。到咗2010年先至簽約唱片公司，出咗兩張EP正式出道。

## 出面網頁

*
*
*
風火海

**風火海**係香港跳唱組合，1994年由陳小春、謝天華、朱永棠三人組合出道。
類:香港樂隊
扮受害人

**扮受害人**（英文：**victim playing** / **victim card**）係一種行為，指一個人（有意或者無意噉）將自己受到嘅傷害誇大，同時又通常會將對方受過嘅傷害縮細：由日常觀察經已可知，唔同人對心理壓力嘅反應都唔同，有啲人受好大壓力都唔會出聲，有啲人受少少壓力就喺度大聲喊。一個人將自己受嘅壓力或者傷害誇大可能有好多原因：
*為咗得到更多嘅同情；
*喺某啲情況下，扮演受害人可以係一種攻擊性嘅行為－「你搞到我咁受傷害，所以我有權攻擊返你」（將自己嘅攻擊合理化）或者「大家埋嚟睇吓，佢搞到我咁受傷害，佢係衰人，大家一齊攻擊佢」（令第啲人一齊攻擊個目標）；
... 等等。
## 睇埋
*利他
*道德心理學
*心理操縱術

## 攷
夢劇院

**夢劇院**係香港嘅校園女子二人組合。成員李敏同埋劉文娟都係香港中文大學嘅學生。1988年出道。同年出咗三張大碟。後來成員個別發展。李敏做咗填詞人、編劇、作家同埋電台DJ。劉文娟就單飛出碟，又做過TVB節目主持，1996年結婚移民加拿大。
Bliss

**Bliss**可以係：
*Bliss (圖)，Windows XP預設桌面圖
*Bliss (香港樂隊)
*博善廣識有限公司，英文名Bliss Concepts
模擬器

**模擬器**（），又叫**仿真器**，係指一件硬件或者軟件，整嚟令一個電腦系統展現出好似另外一個系統噉嘅行為。

## 睇埋
*遊戲機模擬器
*電腦模擬
*流動應用程式
離散化

**離散化**（）喺應用數學上係指「將一個連續嘅函數或者數學模型變成個函數模型嘅離散版本」嘅過程。

## 睇埋
*電腦模擬
*離散數學
2020–21年歐霸盃

**2020–21年歐霸盃**係第12屆歐霸盃（第50屆歐洲足協盃），由歐洲足協主辦。決賽喺波蘭格但斯克嘅格但斯克能源運動場舉行，最後由西班牙嘅維拉利爾攞冠軍。

## 參賽隊伍
;分組賽

;喺歐聯分組賽第三名而降格踢歐霸盃三十二強淘汰賽嘅球隊
* 薩爾斯堡、 薩克達、 奧林比亞高斯、 阿積士、 卡斯洛達、 布魯日、 基輔戴拿模、 曼聯

## 賽事
### 分組賽
#### A組

#### B組

#### C組

#### D組

#### E組

#### F組

#### G組

#### H組

#### I組

#### J組

#### K組

#### L組

### 淘汰賽

#### 決賽

## 參考


## 出面網頁
*
七次方數

**七次方數**（英文：**Seventh power number**）係喺算術同代數入面，寫得成n^7嘅數，其中n一定係整數，即：
.

頭幾個七次方數係：0, 1, 128, 2187, 16384, 78125, 279936, 823543, 2097152, 4782969, 10000000, 19487171, 35831808, 62748517, 105413504, 170859375, 268435456, 410338673, 612220032, 893871739, 1280000000, 1801088541, 2494357888, 3404825447, 4586471424, 6103515625, 8031810176, ...
八次方數

**八次方數**（英文：**Eighth power number**）係喺算術同代數入面，寫得成n^8嘅數，其中n一定係整數，即：
.

頭幾個 八次方數係：0, 1, 256, 6561, 65536, 390625, 1679616, 5764801, 16777216, 43046721, 100000000, 214358881, 429981696, 815730721, 1475789056, 2562890625, 4294967296, 6975757441, 11019960576, 16983563041, 25600000000, 37822859361, 54875873536, 78310985281, 110075314176, ...
英屬錫蘭

**英屬錫蘭**（**British Ceylon**）係英國舊時一個直轄殖民地，即係而家嘅斯里蘭卡，1796年建立，1948年獨立成錫蘭自治領。
錫蘭自治領

**錫蘭自治領**（**Dominion of Ceylon**）係舊時一個英聯邦自治領，即係而家嘅斯里蘭卡，1948年由英屬錫蘭獨立出嚟，1972年改組成斯里蘭卡。
葡屬錫蘭

**葡屬錫蘭**（**Ceilão Português**）係葡萄牙舊時一個殖民地，主要範圍係斯里蘭卡島沿岸，1597年建立，1658年因為唔夠荷蘭人嘅荷屬錫蘭打而撤走。
荷屬錫蘭

**荷屬錫蘭**（**Nederlands-Ceylon**）係荷蘭舊時一個殖民地，由荷蘭東印度公司控制，主要範圍係斯里蘭卡島沿岸，1640年建立，1796年因為唔夠英國人嘅英屬錫蘭打而撤走。
躺平主義

**躺平主義**（，粵文直譯：瞓低主義，意譯:本迆，英：lie flat），泛指一啲中國大陸年青人主張嘅低消費主義，當中包括五個「唔」：唔買樓、唔買車、唔結婚、唔生B、唔消費。奉行躺平主義嘅人，只會維持最低生存標準，拒絕成為其他人賺錢嘅機器同埋俾其他人剝削嘅奴隸。「躺平」呢個詞衍生自另一大陸俗語「割韭菜」（畀有勢力嘅人欺壓），皆因「躺平」（瞓低）咗嘅韭菜唔好割，所以就用「躺平」嚟比喻。

呢個詞語最初出自百度貼吧一篇已俾人刪除，標題係「躺平即是正義」嘅帖子，背後有一啲憤世嫉俗嘅主張；但亦因為喺中國內地，年青人面對生活成本太高、壓力大、高樓價、高物價、工作難求、結婚生仔都難，令佢哋唔再覺得有付出就會有回報，所以引起佢哋唔少嘅共鳴。另外，亦有人話呢啲算係一種中國政治高壓極權統治之下嘅消極不合作主義。

隨住躺平主義得到更多人嘅注目，社會亦開始有唔少人公開討論，例如有啲中國官媒同學者就形容呢啲講法係「毒雞湯」、「可恥」、「極不負責任」。

## 評論
* 香港教育大學社會學系講師黎明指，由於內地就業環境競爭日益激烈，僱主對勞動者嘅要求越來越苛刻，但對於勞動者嘅保障同回饋就完全跟唔上，例如996、007、886呢啲工作安排越嚟越常見，仲俾僱主吹捧為畀員工嘅福報，所以躺平主義嘅論述出現嗰陣，就引發咗好多網上「打工人」嘅共鳴，亦都表達咗一種想要反其道行之嘅願望。
* 內地政治學者吳強認為，當下反抗中國極權嘅可能性被逐漸削弱，社會改革嘅希望日漸黯淡，政治陷入僵化、社會陷入停滯成為共識，社會態度開始形成一種共識，以躺平主義嘅方式出現。
* 南方日報喺2021年5月發表咗一篇文章，標題為「躺平可恥，哪來的正義感？」，話年輕人喺壓力面前選擇「躺平」，唔單止唔正義、而且係可恥，形容呢啲鼓吹係「毒雞湯」，無任何價值。

## 睇埋
*行為沉淪
*𢖥摩生活－粵語叫做「Hea」

## 註

## 參考
異形 (電影)

《**異形**》（，英文：***Alien***）係套喺1979年上畫嘅美國科幻片，列尼史葛導演，主角係薛歌妮韋花。

## 卡士
*Yaphet Kotto
*Veronica Cartwright
*Tom Skerritt
*Harry Dean Stanton
*莊赫特
*Helen Horton
*薛歌妮韋花
*Ian Holm

## 拎

* 
* 
* 
* 
* 
*
醇美年華

《**醇美年華**》（，英文：***A Good Year***）係套喺2006年上畫嘅英國浪漫笑片，列尼史葛導演，主角係羅素高爾。

## 卡士
*羅素高爾
*亞伯費尼
*瑪香莪
*Didier Bourdon
*Abbie Cornish
*Tom Hollander
*Freddie Highmore
*Archie Panjabi
*Rafe Spall

## 拎
* Official Website
* 
*
種計

《**種計**》（，英文：***Matchstick Men***）係套喺2003年上畫嘅美國黑色喜劇片，列尼史葛導演，主角係尼古拉斯基治。

## 卡士
*尼古拉斯基治
*森洛維
*Alison Lohman
*Bruce Altman
*Bruce McGill
*Jenny O'Hara
*Steve Eastin
*Beth Grant
*Sheila Kelley
*Fran Kranz

## 拎
* 
* 
* 
*
天國驕雄

《**天國驕雄**》（，英文：***Kingdom of Heaven***）係套喺2005年上畫嘅美國史詩歷史片，列尼史葛導演，主角係奧蘭度布林同埋伊娃格蓮。呢套戲係講12世紀嗰陣第二次十字軍東征同耶路撒冷王國陷入危機所發生嘅事。

## 卡士
*伊娃格蓮
*Jeremy Irons
*David Thewlis
*Brendan Gleeson
*Marton Csokas
*里安納遜
*愛德華諾頓
*Ghassan Massoud
*Khaled El Nabawy
*Alexander Siddig
*Jon Finch
*Iain Glen
*Kevin McKidd
*米高辛
*奧蘭度布林

## 拎
* 
* 
* 
* 
* 
*
一簾幽夢

**一簾幽夢**可以係：

*一簾幽夢 (小說)
*一簾幽夢 (蕭孋珠專輯)
*一簾幽夢 (許茹芸專輯)
一簾幽夢 (蕭孋珠專輯)

《**一簾幽夢**》係台灣歌手蕭孋珠喺1975年2月出嘅專輯。

## 簡介
呢隻碟收錄咗12隻歌。

## 曲目
#一簾幽夢
#詩意
#芳踪何處
#春夢了無痕
#親情
#一簾幽夢(音樂)
#愛隨風兒來
#錦繡人生
#又是晚風吹
#太湖船
#撿起回憶片片
#別說再見

## 參考
依娃格蓮

**依娃格蓮**（，，）係法國一個女演員，喺2001年出道，出名嘅作品有《新鐵金剛智破皇家賭場》。

## 拍過嘅戲
*2003.   DREAMERS, THE  {戲夢巴黎}
*2005.   KINGDOM OF HEAVEN  {天國驕雄}
*2006.   CASINO ROYALE  {新鐵金剛智破皇家賭場}
*2007.   GOLDEN COMPASS, THE  {魔幻羅盤}
*2010.   WOMB  {是夫也是子 (HKIFF)}
*2011.   PERFECT SENSE  {感官失樂園}
*2012.   DARK SHADOWS  {怪誕黑家族}
*2014.   SIN CITY: A DAME TO KILL FOR  {罪惡城2：蛇蠍情人}
*2014.   WHITE BIRD IN A BLIZZARD  {風雪少女離奇命案}
*2016.   MISS PEREGRINE’S HOME FOR PECULIAR CHILDREN  {柏鳥小姐的童幻世界}
*2017.   BASED ON A TRUE STORY  {狂迷驚魂}
*2019.   DUMBO  {小飛象}

## 拎

* 
* 
*
謝洛美艾朗斯

**謝洛美艾朗斯**（，，）係英國一個男演員，1971年出道，出名嘅作品有《豪門孽債》。

## 拍過嘅戲
*1980.   NIJINSKY  {尼真斯基傳 / 芭蕾彗星尼真斯基}
*1981.   FRENCH LIEUTENANT’S WOMAN, THE  {法國中尉的女人}
*1983.   BETRAYAL  {騙情}
*1984.   SWANN IN LOVE  {青樓紅杏}
*1984.   WILD DUCK, THE  {稚女情深}
*1985.   NIGHT OF 100 STARS II (TV)  {儷影名花}
*1986.   MISSION, THE  {戰火浮生}
*1988.   DEAD RINGERS  {孽扣}
*1989.   CHORUS OF DISAPPROVAL, A  {舞臺人生}
*1990.   REVERSAL OF FORTUNE  {豪門孽債}
*1991.   KAFKA  {魂斷布拉格}
*1991.   BEGGAR’S OPERA, THE (ZEBRACKA OPERA)  {乞丐歌劇 (HKIFF)}
*1992.   DAMAGE  {愛情重傷}
*1992.   WATERLAND  {水鄉迷情}
*1993.   M. BUTTERFLY  {蝴蝶君}
*1993.   HOUSE OF THE SPIRITS, THE  {第六感之戀}
*1995.   DIE HARD: WITH A VENGEANCE  {虎膽龍威第三集}
*1996.   STEALING BEAUTY  {盜美人}
*1997.   CHINESE BOX  {中國匣}
*1997.   LOLITA  {一樹梨花壓海棠}
*1998.   MAN IN THE IRON MASK, THE  {鐵面王子}
*2000.   LONGITUDE (TV)  {經天度地}
*2000.   DUNGEONS AND DRAGONS  {魔域飛龍}
*2001.   FOURTH ANGEL, THE  {零距離追擊}
*2002.   TIME MACHINE, THE  {時光凶間}
*2004.   MERCHANT OF VENICE, THE  {威尼斯之約}
*2004.   BEING JULIA  {情迷祖莉亞}
*2005.   CASANOVA  {情逢敵手}
*2005.   KINGDOM OF HEAVEN  {天國驕雄}
*2006.   ERAGON  {俠影魔龍}
*2006.   INLAND EMPIRE  {內陸帝國}
*2011.   MARGIN CALL  {孖展風雲}
*2012.   WORDS, THE  {文字慾}
*2013.   BEAUTIFUL CREATURES  {魔法新世代}
*2013.   NIGHT TRAIN TO LISBON  {里斯本夜車 (歐洲電影節)}
*2015.   MAN WHO KNEW INFINITY, THE  {數造傳奇}
*2015.   HIGH-RISE  {魔天豪廷}
*2016.   ASSASSIN’S CREED  {刺客教條}
*2016.   BATMAN V SUPERMAN: DAWN OF JUSTICE  {蝙蝠俠對超人：正義曙光}
*2016.   RACE  {美國飛人}
*2016.   THEIR FINEST  {編寫美好時光}
*2017.   JUSTICE LEAGUE  {正義聯盟}
*2018.   RED SPARROW  {紅雀特工}

## 拎

*  Jeremy Irons.org - an unofficial fan website
*  Jeremy Irons - The Authoratative Website 
* Jeremy-Irons.com - an unofficial fan website 
* 
* BFI: Jeremy Irons
洛奇

《**洛奇**》（，英文：***Rocky***）係套喺1976年上畫嘅美國體育劇情片，主角係史泰龍。

## 卡士
*Talia Shire
*Carl Weathers
*Burt Young
*Burgess Meredith
*史泰龍
*Tony Burton
*Thayer David
*Joe Spinell

## 拎
*
*
*
*
*
*
*
黑權大狀

《**黑權大狀**》（，英文：***The Counselor***）係套喺2013年上畫嘅美國驚慄片，列尼史葛導演，主角係彭妮露古絲。

## 卡士
*米高法斯賓達
*畢彼特
*金美倫戴雅絲
*彭妮露古絲
*查維亞巴頓
*般奴堅斯
*Dean Norris

## 拎
* 
*
韋斯安德遜

**韋斯安德遜**（，，）係個美國嘅電影導演，喺1994年出道，出名嘅作品有《犬之島》。

## 拍過嘅戲
* 《Bottle Rocket》（1996）
* 《撬牆腳》（1998, Rushmore）
* 《癲才家族》（2001, The Royal Tenenbaums）
* 《The Life Aquatic with Steve Zissou》（2004）
* 《大吉利是有限公司》（2007, The Darjeeling Limited）
* 《狐狸先生無得頂》（2009, Fantastic Mr. Fox）
* 《小學雞私奔記》（2012, Moonrise Kingdom）
* 《布達佩斯大酒店》（2014, The Grand Budapest Hotel）
* 《犬之島》（2018, Isle of Dogs）
* 《法蘭西諸事週報》（2021, The French Dispatch）
* 《小行星都市》（2023, Asteroid City）
* 《腓尼基大作戰》（2025, The Phoenician Scheme）

## 拎

*
* Wes Anderson  at Unsung Films
* 
* Tête-à-Tête with Nic Harcourt  at *Los Angeles Times Magazine*
* "Into The Deep", in-depth Anderson profile at *[[The Guardian]]* 12 February 2005
* "Wes Anderson" , brief profile by Martin Scorsese. *Esquire*.
* Interview with Wes Anderson for The Darjeeling Limited at Ioncinema.com 
* Wes Anderson Interview on *[[The Hour (Canadian TV series)|The Hour]]* with George Stroumboulopoulos (Video)
* "Notes on Quirky" Movie: A Journal of Film Criticism, No.1, 2010
癲才家族

《**癲才家族**》（，英文：***The Royal Tenenbaums***）係套喺2001年上畫嘅美國笑片，韋斯安德遜導演，主角係真赫曼。

## 卡士
*真赫曼
*Anjelica Huston
*桂莉芙柏德露
*賓史迪拿
*Luke Wilson
*Danny Glover
*標梅利
*奧雲韋遜
*Seymour Cassel
*艾力寶雲

## 拎

* 
* 
* 
*
離不開你

《**離不開你**》係電視劇《雪城》嘅片尾曲。由朱一工填詞，李黎夫編曲，劉歡作曲同演唱嘅歌。呢隻歌之後收錄喺《劉歡的沙龍》專輯入面。

## 簡介
呢隻歌後嚟被引用喺2013年復旦水平測試入面。

## 翻唱
*黃綺珊，喺湖南衛視《我是歌手1》第一期演唱，並攞到嗰集觀眾票選第六名
*騰格爾，喺湖南衛視《歌手2018》第十一期演唱，並攞到嗰集觀眾票選第四名

## 參考

## 出面網頁
*劉歡《離不開你》音頻
安芝莉嘉侯絲頓

**安芝莉嘉侯絲頓**（，，）係美國一個女演員，喺1967年出道，出名嘅作品有《敵人，一個愛的故事》。

## 拍過嘅戲
*1966.   CASINO ROYALE  {鐵金剛橫掃皇家賭場}
*1969.   SINFUL DAVEY  {賊聖}
*1969.   WALK WITH LOVE AND DEATH, A  {情海遺恨}
*1969.   HAMLET  {英才俊傑}
*1975.   ONE FLEW OVER THE CUCKOO’S NEST  {飛越瘋人院}
*1976.   SCARLET BUCCANEER, THE (SWASHBUCKLER)  {霸海怪俠}
*1977.   LAST TYCOON, THE  {最後的大亨}
*1981.   POSTMAN ALWAYS RINGS TWICE,THE  {慾火焚身}
*1982.   FRANCES  {紅伶刦}
*1984.   ICE PIRATES, THE  {太空笨賊}
*1984.   THIS IS SPINAL TAP  {四大癲王 (夏日國際電影節)}
*1985.   PRIZZI’S HONOR  {龍鳳俏冤家}
*1987.   GARDENS OF STONE  {壯志英魂}
*1987.   JOHN HUSTON AND THE DUBLINERS  {侯斯頓與都柏林人 (HKIFF)}
*1987.   DEAD, THE  {亡靈 (HKIFF)}
*1988.   HANDFUL OF DUST, A  {一掬塵土 / 孽戀紅杏}
*1988.   MR. NORTH  {碰碰俏郎君}
*1989.   ENEMIES: A LOVE STORY  {偽情半生}
*1989.   CRIMES AND MISDEMEANORS  {歡情太暫}
*1990.   GRIFTERS, THE  {千網危情}
*1990.   WITCHES, THE  {妖巫傳說}
*1991.   ADDAMS FAMILY, THE  {愛登士家庭}
*1992.   PLAYER, THE  {幕後玩家}
*1993.   ADDAMS FAMILY VALUES  {愛登士家庭續集}
*1993.   MANHATTAN MURDER MYSTERY  {曼克頓神秘謀殺案}
*1993.   AND THE BAND PLAYED ON (TV)  {世紀的哭泣}
*1995.   CROSSING GUARD, THE  {72小時生死線}
*1995.   PEREZ FAMILY, THE  {男人最疼}
*1998.   EVERAFTER  {童話情真}
*1998.   BUFFALO ’66  {水牛 '66}
*2001.   ROYAL TENENBAUMS, THE  {癲才家族}
*2001.   MAN FROM ELYSIAN FIELDS, THE  {迷失極樂園}
*2007.   DARJEELING LIMITED, THE  {大吉利是有限公司}
*2008.   CHOKE  {窒色}
*2010.   WHEN IN ROME  {羅馬假期}
*2011.   50/50  {風雨同路兩支公}
*2011.   BIG YEAR, THE  {中坑賞雀團}
*2019.   JOHN WICK 3: PARABELLUM  {殺神JOHN WICK 3}

## 拎

* 
* 
*
奧雲韋遜

**奧雲韋遜**（，，）係美國一個男演員，喺1962年出道，出名嘅作品有《癲才家族》。

## 拍過嘅戲

* 《衰鬼線人》（1996，The Cable Guy）
* 《狂蟒之災》（1997，Anaconda）
* 《絕世天刦》（1986，Armageddon）
* 《鬼屋凶靈》（1999，The Haunting）
* 《非常外父揀女婿》（2000，Meet the Parents）
* 《贖金之王》（2000，Shanghai Noon）
* 《非常索凸務》（2001，Zoolander）
* 《癲才家族》（2001，The Royal Tenenbaums）
* 《天擊戰線》（2001，Behind Enemy Lines）
* 《吾係特務》（2002，I Spy）
* 《贖金之王2：皇廷激戰》（2003，Shanghai Knights）
* 《非常外父生擒霍老爺》（2004，Meet the Fockers）
* 《80日環遊世界》（2004，Around the World in 80 Days）
* 《孖咇勇探》（2004，Starsky and Hutch）
* 《冒牌伴郎生擒姊妹團》（2005，Wedding Crashers）
* 《翻生侏羅館》（2006，Night at the Museum）
* 《家多一支公》（2006，You, Me and Dupree）
* 《大吉利是有限公司》（2007，The Darjeeling Limited）
* 《翻生侏羅館2》（2009，Night at the Museum 2）
* 《非常外父3》（2010，Little Fockers）
* 《愛情話你知 (Netflix)》（2010，How Do You Know）
* 《情迷午夜巴黎》（2011，Midnight in Paris） 
* 《中坑賞雀團》（2011，The Big Year）
* 《活地阿倫私導賞團》（2011，Woody Allen: A Documentary）
* 《偷食通行證》（2011，Hall Pass）
* 《翻生求職黨》（2013，The Internship）
* 《騎呢兄弟幫》（2013，You Are Here）
* 《布達佩斯大酒店》（2014，The Grand Budapest Hotel）
* 《翻生侏羅館3：古墓的秘密》（2014，Night at the Museum: Secret of the Tomb）
* 《風月笑膠人》（2014，She's Funny That Way）
* 《絕地狂逃》（2015，No Escape）
* 《非常索凸務2》（2016，Zoolander 2）
* 《最爆盜賊團》（2016，Masterminds）
* 《奇蹟男孩》（2017，Wonder）

## 拎

*
衰鬼線人

《**衰鬼線人**》（，英文：***The Cable Guy***）係套喺1996年上畫嘅美國黑色喜劇片，賓史迪拿導演，主角係占基利。

## 卡士
*占基利
*馬修波特歷
*積伯克
*佐治薛高
*戴安碧嘉
*賓史迪拿
*奧雲韋遜
*安迪迪克

## 拎

* 
* 
* 
*
查維亞巴頓

**查維亞巴頓**（，，）係個西班牙嘅男演員，喺1989年出道，出名嘅作品有《情流心海》。

## 拍過嘅戲
*1990.   AGES OF LULU, THE  {璐璐的迷惑}
*1991.   HIGH HEELS  {情迷高跟鞋}
*1992.   JAMON JAMON  {共妻共夫}
*1994.   TIT AND THE MOON, THE (LA TETA Y LA LUNA)  {月亮代表我的奶}
*1994.   WITH THE DAYS NUMBERED (DIAS CONTADOS)  {褪色的日子}
*1995.   MOUTH TO MOUTH (BOCA A BOCA)  {咀對咀}
*1997.   DANCE WITH THE DEVIL (PERDITA DURANGO)  {狂野雙辣}
*1997.   LIVE FLESH  {活色生香}
*2000.   BEFORE NIGHT FALLS  {黎明不會來}
*2004.   SEA INSIDE, THE (MAR ADENTRO)  {情流心海}
*2004.   COLLATERAL  {同行殺機}
*2007.   NO COUNTRY FOR OLD MEN  {二百萬奪命奇案}
*2007.   LOVE IN THE TIME OF CHOLERA  {愛在瘟疫蔓延時}
*2008.   VICKY CRISTINA BARCELONA  {情迷巴塞隆拿}
*2010.   BIUTIFUL  {美麗末日}
*2012.   SKYFALL  {新鐵金剛智破天凶城}
*2012.   TO THE WONDER  {愛是神奇 }
*2013.   COUNSELOR, THE  {黑權大狀}
*2015.   GUNMAN, THE  {猛火鎗}
*2017.   PIRATES OF THE CARIBBEAN: DEAD MEN TELL NO TALES  {加勒比海盜：惡靈啟航}
*2017.   MOTHER  {媽媽！}
*2017.   LOVING PABLO  {毒梟之王：巴勃羅}
*2018.   EVERYBODY KNOWS  {人盡皆知 (HKIFF)}

## 拎

*
狐狸先生無得頂

《**狐狸先生無得頂**》（，）係套喺2009年上畫嘅美國動畫片，韋斯安德遜導演，佐治古尼聲演狐狸先生。

喺大陸，又叫做《了不起的狐狸爸爸》。

## 拎
* 
* 
* 
* 
* 
* 
* George Clooney, Bill Murray and Wes Anderson Interview for ''Fantastic Mr. Fox''
佐治薛高

**佐治薛高**（，，）係個美國嘅男演員，喺1960年出道，出名嘅作品有《靈慾春宵》。

## 拎

* 
* 
* 
* 
*
馬修波特歷

**馬修波特歷**（，，）係美國一個男演員，喺1962年出道，出名嘅作品有《咪走堂》。

## 拍過嘅戲
*1957.   LADYHAWKE  {鷹狼傳奇}
*1983.   MAX DUGAN RETURNS  {豪客光臨}
*1983.   WARGAMES  {真假戰爭}
*1986.   FERRIS BUELLER’S DAY OFF  {今天不是讀書天}
*1987.   PROJECT X  {X計劃}
*1988.   TORCH SONG TRILOGY  {同性三分親}
*1988.   BILOXI BLUES  {軍訓班一族}
*1989.   GLORY  {光榮}
*1990.   FAMILY BUSINESS  {家族生意}
*1990.   FRESHMAN, THE  {蜥蜴教父}
*1992.   OUT ON A LIMB  {羔羊小生賊美人}
*1993.   NIGHT WE NEVER MET, THE  {表錯一夜情}
*1993.   LIFE IN THEATER, A (TV)  {戲還是要演的}
*1994.   ROAD TO WELLVILLE, THE  {窈窕瘋人院}
*1996.   CABLE GUY, THE  {衰鬼線人}
*1997.   ADDICTED TO LOVE  {不知不覺愛上妳}
*1998.   GODZILLA  {哥斯拉}
*1999.   INSPECTOR GADGET  {數碼特工}
*2000.   YOU CAN COUNT ON ME  {請再靠緊我}
*2004.   STEPFORD WIVES, THE  {超完美嬌妻}
*2011.   NEW YEAR’S EVE  {緣滿除夕夜}
*2011.   TOWER HEIST  {劏樓大盜}
*2016.   MANCHESTER BY THE SEA  {情繫海邊之城}

## 拎

*

*
*
*2004 Story from *[[60 Minutes II]]*
*Matthew Broderick - *Downstage Center* 2004 interview at American Theatre Wing.org
*TonyAwards.com Interview with Matthew Broderick
小學雞私奔記

《**小學雞私奔記**》（，英文：***Moonrise Kingdom***）係套喺2012年上畫嘅美國浪漫片，韋斯安德遜導演，主角係布斯韋利士。

## 卡士
*Jared Gilman
*Kara Hayward
*布斯韋利士
*愛德華諾頓
*標梅利
*法蘭絲麥杜雯
*泰達史雲頓

## 拎
* 《小學雞私奔記》官方網站
* 
* 
*
秦淮景

《**秦淮景**》係由陳其鋼填詞同作曲，徐惠芬、吳健芳同張建珍演唱。呢隻歌係電影《金陵十三釵》嘅插曲。

## 簡介
呢隻歌係改編自江南民間小調《無錫景》。

## 翻唱
*郁可唯，喺湖南衛視《歌手2018》終極淘汰賽演唱，並攞到嗰集觀眾票選第七名
*周深，喺湖南衛視《歌手·當打之年》終極排位賽演唱，並攞到嗰集觀眾票選第三名

## 參考

## 出面網頁
*《秦淮景》官方影片
M2 (天體)

**M2 **（**Messier 2**）係喺寶瓶座嘅一嚿球狀星團。

## 相
}

## 睇埋

* 梅西亞天體
* 梅西亞天體一覽
* 深空天體
* NGC天體一覽

## 拎

* M2,SEDS Messier pages
* M2, Galactic Globular Clusters Database page
* Historic observations of M2
*
手心的太陽

《**手心的太陽**》係由姚若龍填詞，彭康甡作曲，吳慶隆編曲，張韶涵演唱。呢隻歌收錄喺《歐若拉》專輯。

## 簡介
呢隻歌攞咗2005年度雪碧榜台港金曲獎。而MV作品係由黃中平做導演。

## 參考

## 出面網頁
*張韶涵《手心的太陽》官方影片
遺失的美好

《**遺失的美好**》係由姚若龍填詞，阿沁作曲，吳慶隆編曲，張韶涵演唱。呢隻歌收錄喺《Over the Rainbow》專輯。

## 簡介
呢隻歌係臺灣電視劇《海豚灣戀人》嘅片尾曲。MV作品係由林炳存做導演。

## 參考

## 出面網頁
*張韶涵《遺失的美好》官方影片
鍾珍妮

**鍾珍妮**（**Jennie Chung**）係香港1970年代女歌手。同妹妹鍾安妮（Annie Chung）組成姐妹花組合。佢哋唱英文歌為主，一首《Kowloon Hong Kong》當時好流行。1976年出咗一張英語同日語專輯《Jennie & Annie Chung》（永恆唱片公司出品）。佢1980年代淡出樂壇，移民加拿大多倫多。
空空如也

《**空空如也**》係由雪無影填詞同作曲，朱鴿編曲同監製，任然演唱。呢隻歌喺2017年12月28號以單曲形式發行。

## 簡介
呢隻歌出咗之後，胡66錄咗呢隻歌並引起咗版權爭議。

## 參考

## 出面網頁
*任然《空空如也》官方音頻
諾曼第登陸

**諾曼第登陸**（）係第二次世界大戰後期歐洲戰場嘅一場登陸行動，盟軍喺1944年6月6號喺法國北岸嘅諾曼第灘頭登陸，反攻納粹德國嘅部隊，亦係為咗重奪法國嘅大君主行動揭開序幕。
徐惠芬

**徐惠芬**（；），係中國女歌手。

## 經歷
佢參演過中央電視台綜藝節目《開門大吉》嘅錄製。佢參演過《中華情》節目嘅錄製。

## 音樂作品
*《秦淮景》
*《彩雲追月》
*《才子佳人》

## 參考
彭季康

**彭季康**（），係臺灣填詞人、臺北流行音樂中心首任執行長。

## 填詞作品
*《舊夢》
*《當你的朋友》
*《無常》
*《單戀物語》
*《世事無常》
*《等著你》
*《我依然放不下》
*《星星的願望》
*《紫色星期六》
*《溫習》

## 參考
朱一工

**朱一工**（），係中國填詞人。

## 作品
*《南腔北調大匯唱》
*《離不開你》

## 參考
雪無影

**雪無影**（；），係中國女歌手、填詞人、作曲家。佢喺哈爾濱師範大學作曲系畢業。

## 經歷
2017年1月1號，佢出咗《失戀季節》專輯。2017年1月19號，佢出咗《那些年那些愛情》專輯。2019年4月2號，佢出咗《我要和從前的你相愛》單曲。2020年8月4號，佢出咗《天鵝》單曲。

## 參考

## 出面網頁
*
李天龍 (音樂人)

**李天龍**（），係臺灣詞曲作家。成立日光橘子娛樂文化有限公司，中國分公司為成都日光橘子文化傳媒有限公司。

## 音樂製作作品
*《美麗新世界》
*《歐若拉》
*《真愛冒險》
*《天邊》

## 參考
黃韻如

**黃韻如**（；用過筆名**桃子**），係臺灣詞曲作家。佢喺國立臺灣大學畢業。

## 音樂作品
*《不痛》
*《理查》

## 參考
張建珍

**張建珍**（），係中國女歌手、蘇州市吳中區評彈團國家一級演員。佢喺蘇州評彈學校畢業。

## 經歷
2020年，佢攞到第十一屆中國曲藝牡丹獎嘅表演獎。

## 音樂作品
*《秦淮景》

## 參考
陳懷恩 (音樂人)

**陳懷恩**（），係臺灣詞曲作家、演唱會合聲

## 音樂作品
*《不痛》張韶涵
*《水刑物語》柳應廷
*《沒資格難過》張信哲(電影「 跳舞吧！大象」片尾曲)
*《不甘示弱》張棟樑
*《我朋友》黃鴻升
*《愛情兩三事》邱詩凌
*《這裡》王源
*《苦茶》棒棒堂男孩
*《愛情學測》棒棒堂男孩
*《我們之間》棒棒堂男孩
*《誰說》黑澀會美眉
*《紀念品》黑澀會美眉
*《再一起努力吧》李佳歡、許維芳
*《火金姑》吳汶芳
*《不穿高跟鞋》譚維維
*《都是我的》簡廷芮
*《明日香》飛輪海
*《後來的我們》蕭亞軒
*《明天再說》黃靖倫
*《自導自演》XL組合
*《我的你的》米利亞

## 參考
狗臂架

**狗臂架**（），又叫**鐵托器**，係一種L形緊固件，用來連接接口呈90度角嘅兩樣嘢。通常由金屬製成，亦有用木或膠做嘅。金屬狗臂架會留窿方便上螺絲。典型用途係將木架固定喺牆度，或將兩個家私零件駁埋一齊。

## 參考
曾廣智

**曾廣智**（，入行之前叫**Joseph Tseng**，）係美國華裔攝影師。佢喺香港出世。佢個妹係舞蹈師曾筱竹（Muna Tseng）。

## 生活
1950年9月6號，曾廣智喺香港出世。佢阿爸係國民黨軍官，1949年逃離上海。曾廣智喺聖若瑟書院返過學，16歲嗰年跟父母移民加拿大。佢喺加拿大讀完大學之後，去咗法國巴黎，喺朱利安學院先係學繪畫，但一年後改學攝影1979年移居紐約。

1990年，曾廣智死於愛滋病，留低相依7年嘅同伴Robert-Kristoffer Haynes。Haynes依家仲住喺紐約市，係Paula Cooper Gallery嘅登錄員（Registrar）。 

紐約古根漢博物館同三藩市現代藝術博物館都有收藏曾廣智嘅作品。

## 參考

## 出邊網頁
* 紐約時報訃聞 - March 11, 1990
* 紐約時報 - Arts - Inside Photography - October 18, 1996

類:攝影師
類:美籍華人
彭康洋

**彭康洋**（；以前叫**彭康甡**），係星加坡男歌手、音樂人。

## 經歷
2013年8月20號，佢出咗《睡王子》單曲。

## 音樂作品
### 個人單曲
*《睡王子》
*《暗花》
*《慌》

### 製作
*《手心的太陽》
*《溫柔女孩》

## 參考
鍾安妮

**鍾安妮**（**Annie Chung**）係香港1970年代女歌手。同家姐鍾珍妮（Jennie Chung）組成姐妹花組合。佢哋唱英文歌為主，一首《Kowloon Hong Kong》當時好流行。1976年出咗一張英語及日語專輯《Jennie & Annie Chung》（永恆唱片公司出品）。80年代淡出樂壇，移民加拿大多倫多。鍾安妮喺加拿大中文電台做DJ，又有開班授徒教唱歌。
擰掣

**擰掣**，又叫**扭掣**、**撚掣**，係一種旋轉裝置，畀啲操作人員手揸同埋擰轉嚟手動輸入畀機械／電氣系統嘅，擰掣旋轉嘅唔同程度對應於所需嘅唔同輸入。控制擰掣係一種好簡單嘅輸入件，亦都係控制系統裏頭最常見嘅組件之一，可以喺水龍頭、煤氣爐、光學顯微鏡、電位計同埋無線電調諧器等各種設備上搵到。  

## 操作
擰掣控制係通過轉動一條軸來工作，嗰條軸連接到產生實際輸入嘅元件。常用嘅控制元件包括電位計、可變電容器同旋轉開關。喺好多多士爐可以搵到啲擰掣嘅例、係唔產生電信號變化嘅。個擰掣改變自動調溫器嚟調整啲多士整好並彈出嗰陣嘅溫度。一啲類似嘅控件使用唔同幾何體嘅都產生得類似嘅輸入；例如，擰掣可以攞一條槓桿、識喺某個角度內喐嘅來代替。另一個例係摥動控件，經常取代啲擰掣作為啲音頻設備（譬如調音台）當中嘅電平控件。

## 反饋
擰掣嘅使用係設備用戶界面設計嘅一個重要方面。需要特別注意嘅係，點樣由啲所做到嘅調校生成反饋畀返個操作者。擰掣度標埋指針同埋間線可以做到呢一點；另外可以有刻度盤或者其他指示器，啲一係擰掣嘅旋轉機械連接（似喺好多舊啲嘅無線電調諧器度），一係呈現受控嘅效果畀返個操作者。

## 圖片

File:Knobs bakelite.jpg|各種擰掣，其中三粒帶有指針嚟指明設置值
File:Potentiometer knob with set screw.jpg|左便擰掣轉埋電位器條軸
File:TASCAM M-520 knobs.jpg|一幅控制面板帶有好多擰掣，根據唔同功能標有唔同顏色嘅


## 參考
慈氏國際基金會

**慈氏國際基金會**（，英國當地叫 ）係總部設喺英國嘅慈善團體，1948年由Leonard Cheshire創辦。

慈氏國際基金會喺香港開辦嘅設備包括舂磡角慈氏護養院（1961年開辦）同沙田慈氏護養院（1991年開辦）。

## 出面網頁
*慈氏國際基金會
唐明

**唐明**可以係：
* （1912－1996），中國人民解放軍少將
* 唐明 (安徽)（1962－），中國學者，華南農業大學教授，第十二屆全國政協委員
;劇集角色
* 唐明，香港無綫電視劇集《真情》角色，泰國華僑生意人，由魯振順飾演
* 唐明，香港無綫電視劇集《烈火雄心II》角色，高級消防隊長，由方中信飾演
* 唐明，香港無綫電視劇集《白色強人》同《白色強人II》角色，顧問醫生，由馬國明飾演

## 攷
M11

**M11**（**Messier 11**）係喺盾牌座嘅一嚿疏散星團，喺1681年畀Gottfried Kirch發現。

## 相
}

## 睇埋
* 梅西亞天體
* 梅西亞天體一覽
* 深空天體
* NGC天體一覽

## 拎

* M6,SEDS Messier pages
* M11, Galactic Globular Clusters Database page
* Historic observations of M11
*
Sam Lee

**Sam Lee**可以係：

* 李聖傑（1973－），臺灣歌手
* 李璨琛（1975－），香港演員
* 李浩森（1980－），香港歌手
周潔穎

**周潔穎**（；），係中國填詞人。

## 填詞作品
*《遠在咫尺的愛》
*《兩人份》
*《兩難》
*《愛不落》
*《微光》
*《花期》
*《天涯盡處》
*《幸福年》

## 參考
黃應士

**黃應士**（，）係香港新聞從業員，外號「吉叔」，尊稱「阿sir」同「香港新聞教父」。

## 簡歷

黃應士喺美國開展記者生涯，1968年回流香港，加入一間英文報社工作，同時喺當時嘅香港浸會學院擔任客席講師，並喺1974年出任傳理系系主任。多年來佢唔少學生已經喺香港或大中華地區嘅新聞界及傳播界，以至其他領域擔任領導。

1976年，黃應士加入電視廣播有限公司，並先後出任新聞部新聞總監同埋公司助理總經理。

## 屋企
* 老頭係海外信託銀行創辦人、九龍樂善堂總理黃錫彬
* 大哥係三狼案死者黃應求
* 侄仔係講波佬黃興桂
* 老婆

## 個人榮譽
### 勳銜
* 銀紫荊星章（1998年）

### 獎
* 香港浸會大學「傳理教育先驅獎」（2008年）

### 榮譽院士／博士
* 香港浸會大學榮譽大學院士（2008年）
* 香港公開大學榮譽大學院士（2012年）
* 香港浸會大學榮譽社會科學博士（2020年）

## 攷

類:香港記者
類:香港浸會大學榮譽博士

類:香港浸會大學榮譽大學院士
類:史丹福大學舊生
類:皇仁書院舊生
類:聖士提反書院舊生
應士
調節器

**調節器**（）或者**調節裝置**（）**、[[執行器]]**，係喺技術系統用來影響個系統輸出值嘅機構，設置喺調校環節（Steuerstrecke）或者控制環節（Regelstrecke）度。通過設置或者調整調節器可以調校一個工作過程（）。

純調校嘅情況下，調節器通常係手動調嘅，例如車軚盤。喺調校過程當中，輸入同輸出變量好多時唔係唔斷變化嘅，而係只有二進制值（開關或者高低）。相應嘅調節器只係得開關值。

喺控制過程當中，調節器同控制系統係閉合迴路（控制迴路）嘅一部分。對操作器嘅調整來自控制器，而調節器本身喺控制系統中作爲嗰個直接控制啲物質、能量或者信息流動嘅嘢而發揮到作用。特別係喺調整物質流量變化嗰陣需要到能量，有時可以透過簡單嘅控制手段、從伴隨嘅能量流當中撈取能量。喺大多數情況，仲係需要用到外部能源嚟調節啲調節器（輔助能源），包括電動、氣動或者液壓驅動嘅調節執行器。

## 例：喉嘴同恆溫喉
用於空間供暖嘅散熱器曾經配備有簡單嘅喉嘴，藉此可以攞人手多多少少噉限制啲熱水嘅流動。啲喉嘴即係簡單嘅調節器，係手動調整嘅。如果做調整嘅人唔係跟返個差異係期望溫度同實際室溫之間嘅嚟做調整，個室溫就係要調校到理應有嘅溫度；唔係嘅話就係「手動」噉控制（manuelle Regelung）。

今時今日啲常見嘅恆溫喉識自動噉調節室溫。個留喺上便嘅把手係攞來設置溫度嘅目標值嘅。喉嘴調節器由膨脹元件驅動，種嘢測量個室溫（受控變數實際值）嘅同時又做埋控制器。驅動佢嘅能量係從啲熱水度提取返。
鍾玲玲

**鍾玲玲**（**Betty Chung**，）係香港1960年代女歌手同演員。佢唱英語歌和國語時代曲為主，為邵氏唱咗好多首電影歌曲。鍾玲玲唱英文歌，字正腔圓，完全冇口音。佢係香港無綫電視開台時嘅台柱歌手，主持歌唱節目，經常亮相《歡樂今宵》，亦有喺其他節目做嘉賓。1976年佢同石修合唱電視劇主題曲《心有千千結》（顧嘉煇作曲、盧國沾填詞），係佢廣東歌嘅代表作。1980年代淡出樂壇，移居美國南加州。

## 出面網頁
樓文中

**樓文中**（），係臺灣填詞人。

## 作品
*牽手（鳳飛飛）
*夢痕（陳淑樺）
*想你（陳淑樺）
*陽光照不到的角落（蘇芮）
*給愛（蘇芮）
*隨便找個理由（黃鶯鶯）
*歡樂與憂愁（鍾鎮濤）
*這樣的日子（鍾鎮濤）
*想飛的心（黃大煒）
*Passion（黃大煒）
*說.....錯（黃大煒）
*在狂雨中（黃大煒）
*夢幻的彩虹（藍心湄）
*午後的雨（藍心湄)
*輕柔的合音（翁孝良&林雨）
*不必再回頭（薛岳）
*初航（伍思凱）
*終點之後（張鎬哲）
*遙遠的彩虹（王芷蕾）
*金魚（丁曉雯）
*因為愛你（葉歡）
*遊唱歌手（文章）
*午夜列車（芊羚）

## 參考

## 出面網頁
*
吉祥天女

**吉祥天女**（，梵文：लक्ष्मी），係婆羅門教-印度教嘅幸福同財富女神，傳統上畀人認為係毗濕奴個老婆。

## 睇埋
*梵天
*濕婆
*印度神話
*毗濕奴
娑羅室伐底

**娑羅室伐底**（，梵文：सरस्वती）、**辯才天女**，係婆羅門教同印度教嘅文藝女神，代表住醫療、子嗣、財富、智慧、靚、音樂；傳統上佢畀人認為係主神梵天個老婆。

## 睇埋
*梵天
*濕婆
*印度神話
*毗濕奴
*吉祥天女
室建陀

**室建陀**（，梵文：स्कन्द），係印度教嘅神，係濕婆同雪山神女個仔，智慧之神同財神象頭神嘅兄弟，佢嘅外形係一個後生仔。

## 睇埋
*梵天
*濕婆
*印度神話
*毗濕奴
*吉祥天女
*雪山神女
*辯才天女
象頭神

**象頭神**（，梵文：गणेश），係印度教嘅智慧之神同財神，佢係主神濕婆同雪山神女個仔，戰爭之神室建陀嘅兄弟。

## 睇埋
*梵天
*濕婆
*雪山神女
*毗濕奴
*室建陀
*吉祥天女
*辯才天女
雪山神女

**雪山神女**（，梵文：पार्वती ），係印度教嘅女神。佢係恆河女神個家姐，主神濕婆個老婆，智慧之神象頭神同戰爭之神室建陀個亞媽。

## 睇埋
*梵天
*濕婆
*恆河女神
*毗濕奴
*象頭神
*室建陀
*吉祥天女
*辯才天女
提毗

**提毗**（，梵文：देवी、devi），喺梵文係解「女神」，而男神就係提婆（deva）。 提毗同提婆嘅意思都係解「天上嘅、神聖嘅、卓越嘅」，亦係印度教之中神靈嘅特定性別術語。

## 睇埋
* 莎蒂（）
* 難近母（Durga）
* 時母（Kali）
* 吉祥天女（Lakshmi）
* 十大明（10 Mahavidyas）
* 尼利提 （）
* 雪山神女（Parvati）
* 頗哩提毗（Prithvi）
* 羅陀（Radha）
* 辯才天女（Saraswati）
* 性力（Shakti）
* 度母（）
悉多

**悉多**（，梵文：**सीता**）係印度史詩《羅摩衍那》嘅女主角，大神毗濕奴化身嘅羅摩個老婆，畀人認為係吉祥天女嘅化身。

## 睇埋
* 羅摩
* 難近母
* 時母
* 吉祥天女
* 哈奴曼
* 阿耆尼
* 雪山神女
* 因陀羅
* 羅陀
* 辯才天女
變體 (語言學)

喺社會語言學，**變體**（），又叫「**isolect**」或者**話**（**lect**）**，**係一種語言或者一種語言簇嘅特定形式。呢層可能包括語言、方言、語域、風格或者其他形式嘅語言，同埋一種標準嘅語言 。使用「變體」一詞來指代唔同嘅形式避免唨使用術語「語言」 （好多人衹惗到標準語）同「方言」 （通常戥非標準變體相關聯，而後者着認為較之標準語就少啲聲望或者冇咁啱）。語言學家講標準同非標準（白話 ）變體。 「 Lect」避免唨喺模棱兩可嘅情況下確定兩個變種係唔同嘅語言抑或係單一語言嘅方言嘅問題。

喺詞彙水平嘅變異，如俚語同隱語，通常被認為係戥特定風格或者形式嘅水平（亦都喊做語域）有拏褦，但噉嘅用途有時都係作為變體討論 。

## 方言
O'Grady 等定義方言係：「一種語言嘅區域或者社會變體，個特徵在於其自身嘅語音、句法同詞彙特性。」 喺特定區域講嘅多種語言喊做區域方言（regiolect，geolect  ）。一啲區域性嘅變種喊做「regionalects」  或者「topolects」，特別係討論緊漢語啲變種陣時。 此外，又有戥特定種族群體（有時喊做 ethnolects ）、社會經濟階層（有時喊做 sociolects ）或者其他社會或者文化群體相關嘅方言變種。

方言學係對方言及其地理或者社會分佈嘅研究 。傳統上，方言學家研究啲各種語言喺特定嘅語言社羣（speech community）使用開嘅，啲語言群體共享一組使用語言嘅規範或者慣例。近排，社會語言學家採用唨實踐社羣（community of practice）嘅概念，意指一群發展共同智識、共同交流規範嘅人，係方言發展同變化嘅社會群體。社會語言學家 Penelope Eckert同Sally McConnell-Ginet 解釋話：「某啲實踐社區可能相較其他社區發展出多啲獨特嘅語言方式。因此，語言層面嘅影響可能喺實踐社區內部、喺言語社區內部同之間傳播。」 

喺日常講話裏便，「方言」同「口音」一詞經常被同義使用，但係語言學家對呢兩個術語嘅定義有所唔同。口音通常係指發音上嘅差異，尤其係戥地理或者社會差異有關嘅發音，而方言亦都指埋語法同詞彙上嘅差異。

## 標準變體

好多語言有一個標準嘅變體，係由啲准法律機構或者其他社會機構，譬如學校或者媒體，規範性噉選擇同推廣一啲「話」。戥其他啲非標準語言相比，標準語言喺社會語言上享有高啲嘅聲望，並且通常畀呢種語言嘅使用者認為係「啱」嘅。由於選擇係一種任意嘅標準，因此標準形式要係種「啱」嘅變體，唯有得到高啲嘅社會經濟階層嘅心照默認、並且喺語言使用上得到啲公共影響人（例如啲作家、出版者、評論家、語言教師同埋啲自命嘅語言監護人（self-appointed language guardians））嘅推廣先得。正如 Ralph Harold Fasold 話齋：「標準語言甚至可能都唔係啲可用嘅語言特徵嘅最佳可能組合。提供唨可行嘅任意標準嘅係個社會嘅普遍接受態度，而唔係個語言啲特性嘅任何固有優勢。」 

社會語言學家通常將一種語言嘅標準變體睇作係嗰門語言嘅方言之一 。

喺一啲情況下，一個權威管理機構，似法蘭西學院，幫標準變體維護同編纂啲使用規範。但係，更多時候係以一種隱含嘅、基於實踐嘅方式來理解標準。 John Algeo 撰寫標準英語時，建議標準變體「只要係講英語嘅人都認為係好嘅就得」 。

## 語域同風格
「語域」（有時喊做「風格」，style）係喺特定社交環境中使用嘅多種語言。多多少少可以根據形式來定義社交環境，或者根據社會認可嘅事件來定義，例如嬰兒談話（baby talk），喺好多西方文化中，嬰兒談話用來戥細路仔交談，或者用作開玩笑或者嘲笑嘅笑話，譬如玩Dozens。 亦都有戥特定專業或者興趣團體相關嘅語域；術語專門指戥呢類語域關聯嘅詞彙。

戥特定嘅語言社羣使用嘅方言同地理環境或者社會群體相關嘅方言唔同，語域戥特定嘅交流情況、目的或者形式級別相關聯，並且可以構成單個地方話或者標準變體中啲又劃分過嘅部分。方言同語域因此被認為係語言變異嘅唔同維度。例如，Trudgill 建議以下句子作為一個示例，其中非標準方言戥自然地理技術語域一齊使用嘅：There was two eskers what we saw in them U-shaped valleys.大多數講者命令一系列語域，佢哋喺唔同情況下使用。語域嘅選擇受講話嘅場景同主題同埋講話者之間存在有嘅關係嘅影響。喺交流活動過程中，隨住講話者之間嘅關係變化，或者唔同嘅社會事實（social facts）變得相關，語言嘅適當形式亦都可能會發生變化。演講者可能會改變風格，因為佢哋對進行緊嘅事件啲睇法會發生變化。考慮以下打畀華盛頓特區古巴大使館嘅電話。
Caller: ¿Es la embajada de Cuba? (係咪古巴大使館？)

Receptionist: Sí. Dígame. (係，請問有乜事？)

Caller: Es Rosa. (我係Rosa)

Receptionist: ¡Ah Rosa! ¿Cóma anda eso? (噢，Rosa！點啊呢排？)
初初，接待員會根據佢嘅職業角色使用相對正式嘅語域。呼叫者確認自己身份後，接待員意識到佢係戥朋友交談緊，然之後即轉到非正式嘅古巴西班牙語口語語域。呢種轉換類似於隱喻式（metaphorical）嘅語碼轉換，但係由於佢涉及嘅係風格或者語域，因此屬於風格轉換嘅一個示例。

## 個人方言
個人方言「idiolect」着定義為「一個人典型嘅語言使用」。個人嘅語言可能會受到戥各種地區或者社會方言，專業人士同埋（如果使用多語）各種語言嘅接觸嘅影響。

對於啲從語言能力嘅角度來睇語言嘅學者來講，本質上嚟講，語言同語法嘅智識存在於單個語言用家嘅腦入便，idiolect 係一種引用特定智識嘅方式。對於啲學者將語言睇作一種共同嘅社會實踐嘅嚟講，idiolect 更加似係一個語言社羣嘅方言，個由單獨一個人組成嘅。

## 睇埋
* 疏隔同擴充
* 語言本地化
* 語言子系統一覽
* 折衷話，一種標準語言或者方言，係由於相同語言嘅相互可理解嘅變體（方言）之間嘅接觸而產生嘅
* 變異 (語言學)
* 互通程度

## 註

## 參考資料
陳翰文

**陳翰文**（），係中國音樂製作人、男歌手、黑披士音樂總監。

## 經歷
2013年1月4號，佢發行《好久不見》單曲。

2014年，佢參加《中國好歌曲》第一季，成為蔡健雅戰隊學員。

## 參考
轆轤首

** 轆轤首**（，），係種傳説中嘅長頸妖怪，喺日本江戶時代流傳得好廣，形象通常係女人，條頸可以伸長同縮埋。

## 睇埋
*日本神話
霍陶娜

**霍陶娜**（，英文：Fortuna），係喺羅馬神話入面嘅幸運女神，同希臘神話嘅泰姬差唔多。

## 睇埋
*羅馬神話
*泰姬
尤諾

**尤諾**（，拉丁文：Iuno），係喺羅馬神話入面嘅天后。佢係天神朱比特老婆，撒頓個女。佢係女性、婚姻、生仔同母性之神，地位相當於希臘神話主神宙斯個老婆希拉。

## 睇埋
*羅馬神話
*朱比特
*撒頓
黛安娜

**黛安娜**（，英文：Diana），係喺羅馬神話入面嘅月亮女神同狩獵女神，掌管貞潔，佢係眾神之王朱比特同溫柔暗夜女神拉托娜個女，太陽神阿波羅嘅孖生細妹。

## 睇埋
*羅馬神話
*朱比特
雨降小僧

**雨降小僧**（，），係種喺日本神話入面流傳嘅妖怪，佢頭戴住把爛遮，手攞住盞燈籠，成日喺雨夜度出沒，外形係細路。

## 睇埋
*日本神話
*轆轤首
瑟雷斯

**瑟雷斯**（，英文：Ceres），係喺羅馬神話入面嘅神，同希臘神話嘅得茉忒薾差唔多。佢係撒頓同俄普斯個女，朱比特個妹，尤諾、維斯塔、涅普頓同普路圖嘅兄弟姊妹。

## 睇埋
*羅馬神話
*得茉忒薾
米娜娃

**米娜娃**（，英文：Minerva），係喺羅馬神話入面嘅智慧、打仗同藝術之神，同希臘神話嘅雅典娜差唔多。

## 睇埋
*羅馬神話
*雅典娜
也努斯

**也努斯**（，拉丁文：Iānus），係喺羅馬神話入面嘅有關開端、過渡、時間、同結尾之神，佢有兩塊面，代表住舊時同第時。

## 睇埋
*羅馬神話
霍努坎

**霍努坎**（，英文：Vulcan），係喺羅馬神話入面嘅火神，同希臘神話嘅希菲托斯差唔多。佢係維納斯老公，跛腳，相傳係畀佢亞媽尤諾揼咗落山。

## 睇埋
*羅馬神話
*希菲托斯
艾尼亞斯

**艾尼亞斯**（，希臘文：Αινείας），係喺希臘神話入面嘅特洛伊英雄，安基塞斯王子同愛神阿芙蘿迪蒂個仔。

## 睇埋
*希臘神話
*阿芙蘿迪蒂
少年維特嘅煩惱

《**少年維特嘅煩惱**》（***Die Leiden des jungen Werthers***）係德國作家歌德最出名嘅小說，1774年推出。
口試

**口試**（）係一種考試形式，係由考官以口頭方式向考生提問，考生即場用講嘅方式作答。口試主要用嚟測試考生對某個範疇或者學科知識嘅理解、表達能力同埋臨場應變能力。口試喺語言測試、學術研究、專業考核甚至職場招聘入面都好常見。口試形式亦包括：朗讀文章、匯報、小組討論、案例分析等。口試係一種多樣化嘅考核方式，能夠全面測試考生嘅表達、邏輯同應變能力。喺學術、職場同語言測試入面都係重要嘅工具。

## 口試形式
口試嘅形式有好多種，視乎考試嘅目的同內容設計。以下係常見嘅口試形式：

;一問一答
呢種係最基本嘅口試形式，考官逐條問題問，考生逐條作答。
*例子：語言測試（如 IELTS、TOEFL 嘅口語部分），考官會問考生日常生活或者抽象問題，例如「講下你最鍾意嘅書」或者「點解你覺得環保重要？」。

;小組討論
考生分成小組，圍繞一個主題進行討論，通常係 3 至 6 人一組。
*特點：考官會觀察考生點樣表達自己嘅觀點、聆聽其他人嘅意見同埋互相回應。
*例子：香港中學文憑考試中文科（2020年起因為武漢肺炎疫情取消，之後冇再復辦）同英文科口試就有小組討論環節，例如設計一個校內活動或者討論社會議題。

;個人或小組匯報
考生需要準備一個指定主題，並用口頭方式向考官或者觀眾進行演講或者報告。
*特點：考生要展示條理清晰嘅表達能力，報告完之後考官可能會提問。
*例子：答辯環節（如大學論文開題報告或者博士畢業論文答辯）。

;即興問答
考官即場問問題，考生無準備時間，需即時作答，考驗臨場反應能力同邏輯思維。
*例子：醫學院口試，考官可能會問：「點樣處理緊急情況？」。

;案例分析
考生會畀一個實際或者模擬情境，然後要分析問題同提供解決方案。
*例子：商學院入學考試，例如分析一間公司嘅營銷策略問題，提出改善建議。

;記憶與復述
考官會朗讀一段文字或者顯示一幅圖，考生需要記住內容，然後用自己嘅話復述出嚟。
*例子：語言學測試，例如聽一段新聞，然後概括主要內容。

;角色扮演
考生需要模擬一個特定情境，扮演某個角色，處理臨場問題。
*例子：醫學院模擬問診，考生飾演醫生，向“病人”問診同建議治療方案。

## 功能
口試係針對考生嘅以下能力進行評估：
*語言表達能力：用流利嘅語言清晰表達自己嘅想法。
*邏輯思維：回答有條理、有說服力。
*臨場應變：即時應對考官提問或者討論中突發嘅情況。
*團隊合作（小組討論）：睇考生會唔會尊重同回應其他人嘅觀點。

## 特別應用
口試喺唔同範疇有唔同嘅應用，以下係幾個例子：
;語言測試
例子：IELTS（雅思）、TOEFL（托福）等語言測試嘅口語部分，主要測試考生用外語即時表達嘅能力。

;學術答辯
例子：研究生論文答辯，考官會圍繞論文提出深入問題，要求考生解釋同辯護。

;專業資格考試
例子：飛行員考試需要進行口試，解釋航空理論同應急程序。

;特殊教育需求
例子：對有學習障礙（例如書寫障礙）嘅學生，口試可以取代筆試，方便佢哋表達知識。

## 小貼士
*準備技巧：熟悉常見題目主題，練習清晰表達同論點支持。
*討論技巧：學習點樣有效互動，例如適當回應同補充其他人嘅觀點。
*臨場表現：保持冷靜，自信表達，避免冷場或者搶話。

## 睇埋
*入學面試
*見工

## 參考